"هه‌ركاتێك نرخی نه‌وت گیشتە 70 دۆلار هه‌رێم پێویستی به‌به‌غداد نامێنێت" | تۆڕی هەواڵی سلێمانی\nHome›ئابووری›“هه‌ركاتێك نرخی نه‌وت گیشتە 70 دۆلار هه‌رێم پێویستی به‌به‌غداد نامێنێت”\n“هه‌ركاتێك نرخی نه‌وت گیشتە 70 دۆلار هه‌رێم پێویستی به‌به‌غداد نامێنێت”\nجەمال کۆچەر ئەندامی لیژنەی دارایی لە ئەنجوومەنی نوێنەرانی عێراق رایگەیاند :”دوو شت هه‌یه حه‌زده‌كه‌م هاووڵاتیانی ئێمه ئاگاداربێت، یه‌كه‌م ئه‌وه‌یه دانانی وادەی ده‌نگدان له‌سه‌ر بودجه دوای 150 واژووی ئه‌ندام په‌رله‌مان بووه ئه‌گه‌رنا زۆرینه‌ی فراكسیۆنه گه‌وره‌كه‌كان ئه‌وه‌ی كه‌حه‌زی لێیه هه‌ڵبژاردن بكرێت به‌هیچ شێوازێك له‌گه‌ڵ ئه‌وه نه‌بوون بودجه بخرێته كارنامه‌ی كار و باسی ده‌نگدانی بكرێت هه‌تا یاسای دادگای فیدڕاڵی یه‌كلابێته‌وه، ئێستاش من له‌و بڕوایەدام ئه‌گه‌ر دادگای فیدڕاڵی یه‌كلانه‌بێته‌وه دیسان ئه‌و یاسای بودجه تێناپه‌ڕێت. “\nکۆچەر بە دەنگی ئەمریکای راگەیاند: خاڵی دووه‌م دووجۆر بۆچوون هه‌ن له‌ناوماڵی شیعی چونكه به‌ربه‌ستی هه‌ره‌گه‌وره له‌به‌رامبه‌ر ڕێككه‌وتنی هه‌رێم و به‌غداد ماڵی شیعییه، ماڵی شیعی ئێستا بوونه‌تە دووبه‌ش به‌شێك ئه‌وانه‌ن كه له‌ناو ده‌سه‌ڵات و حكومڕانیدان ئه‌وه سه‌درییه‌كانن، فه‌تحن، كۆمه‌ڵی (هادی عامری)ین،وه ئه‌وانه‌ی سونه‌ن ئه‌مانه له‌گه‌ڵ ئه‌وه‌ن كه ده‌قێك هه‌بێت مه‌رج نییه هه‌روه‌ك ئه‌وه‌ی حكومه‌ت بێت به‌ڵام ده‌قێك بێت نزیكی ئه‌وه بێت، ئێستا ده‌قێكیان نوسیووه نزیكه‌ی زۆرینه‌یان پێی ڕازیین كورد، سونه، به‌شێكی حوكمڕان له‌شیعه”.\nئەو ئەندامەی لیژنەی دارایی پەرلەمانی عێراق ئەوەشی وت”به‌شێكی تر هه‌ن له‌شیعه ئه‌گه‌ر سه‌یری لێدوانیان بكرێت به‌تایبه‌تی ئه‌ندامانی ده‌وڵه‌تی یاسا و ئه‌وانه، له‌بنه‌ڕه‌تدا له‌گه‌ڵ ئه‌وه نیین بودجه تێپه‌ڕێت چونكه تێپه‌ڕاندنی بودجه واته ده‌ستكراوه‌یی كازمی واته به‌هێزبوونی حكومه‌تی كازمی ئه‌وان پێیان خۆش نییه حكومه‌تی كازمی سه‌ركه‌وتووبێت له‌به‌ر ئه‌وه له‌بنه‌ڕه‌تدا هه‌ر حه‌زناكه‌ن بودجه تێپه‌ڕێنرێت زۆر ئاساییە لای ئه‌وان ئه‌مساڵ عێراق بێ یاسای بودجه بێت”.\nسەبارەت بەچارەنووسی بەشە بودجەی هەرێمی کوردستان لەبودجەی عێراق جەمال کۆچەر دەڵێت:” پرسیار لێره ئه‌مه‌یه ئایا بارودۆخی ئێستای هه‌رێم وه‌كو ئه‌وه‌یه 5-6 مانگ پێش ئێستایه، له‌بنه‌ڕه‌تدا ئه‌وه‌یه بڵێن نه‌خێر گۆڕانكاری تێدابووه، یه‌كه‌م نرخی نه‌وت به‌رزبۆته‌وه هه‌ركاتێك نه‌وت بگاته 70 دۆلار ئه‌وه هه‌رێم هیچ پێویستی به‌به‌غداد نامێنێت، دووه‌م، هه‌رێم باسی چاكسازی ده‌كات ده‌بێت ڕاستگۆبێت له‌چاكسازیدا ئه‌گه‌ر به‌گوێره‌ی داتای حكومه‌تی هه‌رێم بێت ده‌بێت ئێستا گه‌یشتبێته ئه‌و ئاسته كه‌پێویستی به به‌غداد نه‌بێت چونكه ئه‌و پاره‌یه‌ی له‌به‌غداد دێت پاره‌یه‌كی خه‌مڵێنراوه به 45 دۆلار، 250 هه‌زار به‌رمیله نه‌وته‌كه‌ی به 45 دۆلار خه‌مڵاندووه، ئه‌وه‌ی ئێستا ده‌یفرۆشن له‌بازاڕی جیهانی گه‌یشتۆته 70 دۆلار ئێمه به‌ڕاستی نازانیین چه‌ند بۆ هه‌رێم ده‌مێنێته‌وه”.\n” توركیا فشارده‌كات كه‌ده‌بێت هه‌رێم له‌گه‌ڵ به‌غداد ڕێكبكه‌وێت، توركیا پێویستی به‌وه هه‌یه هه‌رێم لەگەڵ بەغداد ڕێکبکەوێت “.\nلەوەڵامی ئەو پرسیارەی ئایا بەغداد و هەرێم تائێستا ڕێکنەکەوتوون، لەوەڵامدا جەمال کۆچەر دەڵێت ” نه‌خێر، ئێستا هه‌رێم پێویستی به‌ڕێككه‌وتنی به‌غداد هه‌یه له‌به‌رئه‌وه‌ی به‌غداد سكاڵای له‌سه‌ر توركیا هه‌یه وابزانم توركیا فشارده‌كات كه‌ده‌بێت هه‌رێم له‌گه‌ڵ به‌غداد ڕێكبكه‌وێت هه‌تا بتوانن له‌دادگای پاریس ئه‌وه‌ی كه‌وه‌زیری نه‌وت باسی كرد من نازانم ته‌وقیته‌كه چه‌ند دروسته وه‌زیری نه‌وت وتی له 15-4 جارێكی تر ئه‌و مه‌له‌فه ده‌جوڵێنن ئیتر توركیا پێویستی به‌وه هه‌یه هه‌رێم له‌گه‌ڵ به‌غداد ڕێكبكه‌وێت هه‌تا بتوانێت له‌سه‌ر بنه‌مای ئه‌م ڕێككه‌وتنه ئه‌م مه‌له‌فه یه‌كلایی بكاته‌وه.”\nهەروەها ئەوەشی وت” جارێ ماڵی شیعی یه‌كڕیز نیین و یه‌ك هه‌ڵوێستیش نیین هه‌ركه‌سه و له‌ئاوازێك ده‌خوێنێت هه‌ندێك ده‌ڵێن ده‌بێت هه‌رێم 200 هەزار به‌رمیل ڕاده‌ست بكات، هه‌ندێك ده‌ڵێن ده‌بێت هه‌موو نه‌وته‌كه ڕاده‌ست بكات هه‌ندێك ده‌ڵێن ئه‌و نه‌وته‌ی له‌ڕێگه‌ی جیهانه‌وه ده‌فرۆشن ده‌بێت ڕاده‌ستی بكات لێره پرسیاری كورد ئه‌وه‌یه له‌به‌رامبه‌ر چی، ئه‌گه‌ر ئێمه له‌ناو بودجه ئێوه ئه‌وه‌نده ساڵه به‌رامبه‌ر 250 هه‌زار به‌رمیل نه‌وت بودجه‌یه‌ك بۆ ئێمه دابنێت ده‌كاته 12.67 له‌نه‌فه‌قاتی فعلی ئه‌ی مه‌عقوله ئێستا بێن داوا له ئێمه بكه‌ن 250 هه‌زاره به‌رمیل به‌ئه‌وان بده‌ین! به‌هه‌مان ڕێژه‌ی 12.67 له نه‌فه‌قاتی فیعلی ئه‌و هاوكێشه‌یه دادپەروەردی تێدانییه، هاوكێشه‌ی خۆیان بگۆڕن تائێمه‌ش بتوانیین پابه‌ندی خۆمان بگۆڕین.”\nدەربارەی ئەوەی ئەگەر بودجە بێ کورد تێپەڕێنرێت هەڵوێستی کورد چی دەبێت، لەوەڵامدا ئەو پەرلەمانتارە کوردە وتی” به‌ڕای من ئه‌وكاته ده‌بێت لایه‌نی سیاسی واته حكومه‌تی هه‌رێم و لایه‌نه سیاسیه‌كان كۆبوونه‌وه‌یه‌ك بكه‌ن و هه‌ڵوێستێكی عه‌قڵانه و ڕوون وه‌ربگرن چونكه ئه‌مه ده‌بێته سه‌ره‌تای گۆڕینی سیاسه‌تی ده‌وڵه‌تی عێراقی نابێت یاسایه‌ك تێپه‌ڕێنرێت به‌بێ كورد ئه‌وه ده‌بێته سێیه‌مین یاسای هه‌ستیار تێپه‌ڕێنن له‌گه‌ڵ بڕیارێكی هه‌ستیار به‌بێ كورد، بڕیاری ده‌ركردنی هێزه ئه‌مریكییه‌كان. ”\nسەبارەت بەبەشداری لایەنە کوردییەکان لەکۆبونەوەکەی ڕۆژی دووشەممەی پەرلەمانی عێراق جەمال کۆچەر دەڵێت” به‌ڵێ بڕیارمانداوه به‌شداری كۆبوونه‌وه بکەین”\nدەربارەی مەرجی دەنگانی کوردەکان بەپڕۆژە یاسای بودجەی عێراق جەمال کۆچەر دەڵێت: بێگومان ئه‌گه‌ر ئه‌و دوو بژارده‌یه هه‌بێت بژارده‌ی یان 250 هه‌زار به‌رمیل نه‌وت یان ئه‌و بژارده‌یه‌ی 460 هه‌زار دوای لابردنی به‌شی ناوخۆ له‌گه‌ڵ تێچووی كۆمپانیاكان و گواستنه‌وه و له‌گه‌ڵ پتڕۆ دۆلار به‌هه‌رێم بده‌ن به‌ڵێ ئێمه ئەوکات ئاماده‌یین ده‌نگی پێبده‌ین له‌ده‌ره‌وه‌ی ئه‌م دوو بژارده‌یه ئه‌وه ئیتر ده‌بێت گفتوگۆی له‌سه‌ر بكه‌ین بزانیین ناوه‌ڕۆكه‌كه‌ی چییه”\nلەسەر واژووی 150 پەرلەمانتاری عێراق وابڕیارە پەرلەمانی عێراق ڕۆژی دووشەممەی داهاتوو گفتوگۆی پڕۆژە یاسای ئەمساڵی بودجەی عێراقی بکات.\nوەزارەتی ناوخۆ چەند بڕيارێکی دەرکرد\nکار دەکرێت بۆ ئەوەی پاسپۆرتی عێراقی بکرێتە یەکێک لە پاسپۆرتە بەهێزەکانی جیهان\nليژنەی دارايی: مووچەی سێ سەرۆکايەتييەکەی عێراق 80 مليۆن دينار نييە\nكچێكى ئێزدى پاش 7 ساڵ له رفاندنى له‌ده‌ستى داعش رزگاركرا\nبۆچی لە بازاڕی دراودا كار بەو نرخە ناكرێت بانكی ناوەندی عێراق بۆ دۆلاری دیاریكردووە؟\nئەنجومەنى پارێزگاى سلێمانى: بڕیارەکەى وەزارەتى ناوخۆ سەبارەت بە نەبەستنى ماسک جێبەجێ ناکرێت\nهندستان.. لە نەخۆشخانەیەکی کۆرۆنادا ئاگر کەوتەوە\nگۆڕستانێکی چوار قات بۆ قوربانیانی کۆرۆنا لە ئێران دروستدەکرێت\nلە پێنجوێن كارگەیەكی ریسایکلین دادەمەزرێت\nلە سلێمانی گەنجێک خولێکی تۆپی پێ بۆ وەرزشکارە دێرینەکان دەکاتەوە


نووچە نێت | ڕاستگۆیی بێ لایەنی| نه‌قیب به‌هره نوره‌دین: جێبه‌جێكردنى یاسا په‌یوه‌ندى به سۆزه‌وه نییه\nJune 2022 07 - 18:49:27\nچنار خۆشناو -تایبه‌ت به نوچه‌نێت\nنه‌قیب به‌هره نوره‌دین لێپسراوى نووسینگه‌ى مناره "به‌وه‌كاله‌ت" له به‌ڕێوه‌به‌رایه‌تى توندوتیژى ئافره‌تان و خێزان له دیمانه‌یه‌كى كورتى نوچه‌نێت وه‌ڵامى چه‌ند پرسیارێك ده‌داته‌وه. ئه‌و ئه‌فسه‌ره ئافره‌ته كه خێزانداره ده‌ڵێ، "باوكم هانى دام بێمه ئه‌و بواره‌وه" نه‌قیب به‌هره پێیوایه ئه‌وه‌ى یاسا جێبه‌جێ ده‌كات نابێت سۆز له‌به‌رچاو بگرێت، به‌ڵكو ده‌بێت یاساكه به یه‌كسانى جێبه‌جێ بكات. له كۆتاییش باس له‌وه ده‌كات له‌و هه‌موو كه‌یسانه‌ى كه رۆژانه دێته لاى به یه‌كێك له كه‌یسه‌كان زۆر كاریگه‌ر بووه.\nچۆن بو ئەو بوارەی هەڵبژارد تایبەت بە نوچەنێت گوتی ؟\nمن خۆم حەزم بەو کارە هەبوو، باوکیشم پاڵپشتم بوو .\nبه كه‌یسێكى توندوتیژى زۆر كاریگه‌ر بووم\nکێ هاندەرت بوو ببیە ئەفسەری پۆلیس ؟\nبە پلەی یەکەم باوکم بۆ ئەو سلکە پاڵپشتم بوو، زۆر پێی خۆش بوو ئەم بوارە هەڵبژێرم.\nئەگەر پۆلیس نەبوای حەزت دەکرد ببی بە چی؟\nئەگەر پۆلیس نەبام حەزم دەکرد ببم بە توێژەری کۆمەڵایەتی لە بواری خۆم لەبەر ئەوەی دەرچووی کۆلیژی ئاداب بەشی کۆمەڵناسیم.\nبەڵێ خێزاندارم .\nچەند منداڵت هەیە ؟\nیەک کچم هەیە .\nهاوسەرەکەت چەندە لە پیشەکەت هاوکارتە ؟\nهاوسەرەکەم زۆر هاوکارمە لە هەموو ڕووێکەوە .\nتۆ یەکێکی لەوانەی لە بواری بەرەنگاربونەوەی توندوتیژی ئافرەتان وخیزان کار دەکەی ئەمە چەند رەنگدانەوەی لەسەر کەسایەتی تۆ هەبووە مەبەستم ئەوەیە بزانم ئایا کاریگەریەکە ئەرێنی بووە یا خود نەرێنی ؟\nبەڵێ کاریگەری هەبووە هەم ئەرێنی و هەم نەرێنی .\nدەگوترێ ژنان زیاتر لە پیاوان عاتیفيترن ئەرکی پۆلیسیش جێبەجێکردنی یاساییە تۆ چۆن هاوسەنگی لەنێوان ئەم دووانە رادەگریت ؟\nراستە ژنان عاتیفيترن بەڵام یاسا بۆ هەموو کەسێکە، بۆ نموونە جاری وا هەیە ژن تاوانبارن پیاویش تاوانبارن هەمان سزای بەسەردا دەسەپێنین ئەوە ناتوانی هاوسەنگ بکەی، چونکە یاسا بۆ هەموو کەسێکە واتە بۆ هەموو رەگەزێک و هەموو توێژێک، سەبارەت بە خۆم هەر کەسێک تاوانبار بێت سۆزی بەرانبەر بەکارناهێنم .\nزۆرترين جۆری توندوتیژی کامەیانە کە رۆژانە دێنە لات ؟\nزۆرترین جۆری توندوتیژی لای ئێمە توندوتیژی خێزانیە نەک تەنیا توندوتیژی بەرانبەر ژنان، خێزانییە، زۆرترین توندوتیژی هەڕەشەیە، لێدانە، ناپاکی هاوسەرییە، بۆیە پەیوەندی بە هەردوو لا هەیە هەم ژنەکە ناپاکی کرد بێ یاخود پیاوەکە. لێدانیش هەیە جاری وا هەیە لێدان تا پلەى چوار دەگرێتەوە، بۆ نمونە کێشە لەنێوان ئامۆزا و ئامۆزا ، خالۆزا وخالۆزا ، دایک و کچ ، یاخود باوک و کوڕ، یاخود خوشک و برا ئەمانە هەمووی دەگرێتەوە .\nیەکێک لەو کەیسانەی هەرگیز لە بیری ناکەیت و زۆر غەمباری کردوویت کامەیە؟\nیەکێک لەو کەیسانەی کە هەرگیز لەبیری ناکەم و غەمباری کردووم ئەوە بوو کە دایکێک منداڵەکەی خۆی بەستبووەوە لە ژوورێک بێ نان و ئاو بۆ ماوەیەکی زۆر خواردنی پێ نەدابوو، ئەمە زۆر کاریگەریی لەسەرم هەبوو .\nبە بڕوای تۆ گەورەترین هۆکاری توندوتیژی لەکۆمەڵگه‌ی ئێمە چیە ؟\nگەورەترین هۆکاری توندوتیژی لە کاتی ئێستادا خراپ بەکارهێنانی ئامێرەکانی پەیوەندییە، ئەمە هۆکاری کاریگەریی هەیە لەسەر دروستبوونی کێشە لەنێوان خێزاندا نەک تەنیا ژن خێزان لەناو کۆمەڵگەدا .


ANF | گوڤەن: یەکێتی نەتەوەیی زەحمەتە، بەڵام ئەستەم نییە\nگوڤەن: یەکێتی نەتەوەیی زەحمەتە، بەڵام ئەستەم نییە\nلەیلا گوڤەن هاوسەرۆکی کەجەدە و پەرلەمانتاری هەدەپەی جۆلەمێرگ ڕایگەیاند، لەگەڵ ئەوەی لە کوردستان پارچەبوون و زەحمەتی و هەڵوێستی جیاوازی سیاسی، هەیە، بەڵام یەکێتی نەتەوەیی ئەستەم نییە و مەرجێکی سەرەکیە.\nسێشه‌ممه, 21 Jan 2020, 11:50\nلەیلا گوڤەن هاوسەرۆکی کۆنگرەی کۆمەڵگای دیموکراتیک (کەجەدە – KCD) لەبارەی کۆنفڕانسی ئامەد قسەی کرد و وتی، "بە هەمان ڕوحی یەکێتی، پێویستە ئێمە یەکێتی خۆمان دورست بکەین. سەدەی ٢١ بە تەئکیدی دەبێتە سەدەی گەلی کورد."\nلەیلا گوڤەن هاوسەرۆکی کۆنگرەی کۆمەڵگای دیموکراتیک (کەجەدە – KCD) و پەرلەمانتاری پارتی دیموکراستی گەلان (هەدەپە – HDP)ی جۆلەمێرگ دەربارەی گرنگی یەکێتی نەتەوەیی بۆ ئاژانسی هەواڵی فورات (ANF) قسەی کرد.\n'دەسەڵات هەوڵیدا ڕوح و لەشی کورد لە یەکتری دابرێت'\nگوڤەن ڕایگەیاند، هیزە سەردەستەکان بە درێژایی مێژوو هەوڵیانداوە بە سیاسەتی پارچەکردن، ڕوح و لەشی کورد لە یەکتری داببڕن و وتی، "کاتێک بابەتەکە کوردستان بێت و ئێمە قسە لەسەر کوردستان بکەین، یان چۆن بە شێوەیەکی سەرکەوتووانە دەتوانرێت یەکێتی نەتەوەیی دروست بکرێت و چۆن چوار پارچەی کوردستان لە دەوری یەکتری کۆبکرێتەوە، پێویستە سیاسەتی سەردەستەکان کە لە سەرەوە باسکراوە، ڕەچاوبکرێت. بە درێژایی مێژوو چی بەسەر کورد هێنرا و کورد چۆن ژیا. دوای ئەوەی هێزە سەروەرەکان کوردستانیان کردە چوار پارچە، لە هەر پارچەیەک دەستیان بە سیاسەتی توانەوە کرد. لە دوورەوە هاتن و سەردەستی وڵاتی کوردانیان پارچە کرد و بە هەمان عەقلیەت سیاسەتیان کرد. کوردستانیان پارچە کرد و بە سیاسەتی جیاواز هەوڵیاندا ڕوح و لەشی کورد لە یەکتری داببڕن. ئەوە پیلانگێڕی بوو. لەدژی ئەو پیلانگێریە بێگۆمان چەندین ڕاپەرین سەریانهەڵدا و گەلی کورد قبوڵی نەکرد و دەستی بە ڕاپەرین و سەرهەڵدان کرد. لە ڕاپەرینەکاندا ئێش و ئازارێکی زۆرمان بینی. لە بەرامبەر هێرشەکان کورد هیچ کاتێک سەری دانەنەواند و لەدژی سیاسەتی لەناوبردن بەرخۆدانی کرد. لە ناو ئەو راپەرینانەدا، دوایین ڕاپەرین، ڕاپەرینی پەکەکە بوو و بە پێشەنگایەتی پەکەکە و عەبدوڵلا ئۆجالان ڕێبەری گەلی کورد بەرخۆدان کەوتە قۆناغێکی نوێی جیاوازدا.\n'لەگەڵ ئۆجالان بابەتەکە جیاوازتر شیدەکرێتەوە'\nگوڤەن ڕایگەیاند، لەگەڵ دەرکەوتنی پەکەکە و بەڕێز ئۆجالان بابەتەکە بە شێوەیەکی جیاوازتر شیکردنەوەی بۆکرا و وتی، "واتە لێپرسینەوە کرا، کورد چۆن پارچە بوو؟ ئەوانەی ئەو کاتە نوێنەرایەتی کوردیان دەکرد و ئیمزایان بۆ کورد دەکرد کێبوون؟ لە لایەن کێیەوە کۆنتڕۆلکرا؟ لێپرسینەوە لە سەر ئەم بابەتە کرا. لە شێخ سەعید تا سەید ڕەزا چەندین ڕاپەرین ئەنجامدران. ئەو کاتە سەرهەڵدانەکان تێرکەر و واتادار نەبوون. لە ناویاندا ناسنەمی کورد بە بناغە وەرگیرا. ئەو شتەی کە هەوڵی بۆدەدرا، کوردایەتی بوو. ئێمە کوردین و دەمانەوێت بە ناسنامەی خۆمانەوە بژین. بەو هۆیەوە لە ڕابردوو تا ئێستا ئێمە بەم شێوەیە دەژین. ئێمە وەک میر، بەگ و هۆزەکان بەم شێوەیە دەژیاین، بەڵام ئێمە خۆمان بووین. ئێمە لە ژێر فەرمانی کەسدا نەبووین. بۆیە سەرهەڵدان و ڕاپەرینەکانمان گرنگ بوون. بەڕێز ئۆجالان لێپرسینەوەی لە سەر ئەم بابەتە کرد و هەندێک شت لەگەڵ ئەو لێپرسینەوەیەدا دروست بوون. نمونە تێگەیشتن لە پیلانگێری نیودەوڵەتی و تێگەیشتن لە پارچەکردنی کوردیش هەمان شت بوو. وتیان بەم پارچەکردنە ئێدی کورد ناتوانن خۆیان کۆبکەنەوە و ئەوان زیاتر دەتوێنینەوە و بێهێزیان دەکەین. سەردەستەکان بە پیلانگێری نێودەوڵەتی ویستیان بلێن، ئیدی بەڕێز ئۆجالانمان دەستگیر کرد و کوردیش پارچە دەبێت. لە پیلانگێری نێودەوڵەتیدا هەموو هێزە سەردەستەکان یەکیانگرت و بەشداریان لە پیلانگێریەکەدا کرد."\nخەباتی ئۆجالان لەبارەی یەکێتی نەتەوەیی\nلە بەردەوامی قسەکانیدا گوڤەن ئاماژەی بەوەکرد، سەردەستەکان کە بە عەقلیەتی دەوڵەت دەجوڵێنەوە، وایاندەزانی کە کورد لە چوار پارچە ناتوانێت کۆببێتەوە و وتی، "سەردەستەکان دەیانوت، لەوانەیە کوردانی باکوور بتوانن کۆببنەوە، بەلام ناتوانن لەگەڵ کوردانی باشوور، ڕۆژئاوا و ڕۆژهەڵات کۆببنەوە ، بەڕێز ئۆجالان لەسەر ئەم بابەتە چەند ساڵ لەمەوبەر بۆچوون و نرخاندنەکانی دەردەبڕی. بەڕێز ئۆجالان دەیوت، "پێویستی ئێمە بە یەکێتی نەتەوەیی هەیە، سەیرکەن جێگایەک وەک یەکێتی ئەوروپا و ناوەڕۆکەکی بەتاڵە. بۆ بەرژەوەندیەکانیان یەکیان گرتووە. ئێمەش کوردین و خاکەکەمان پارچە کراوە. بە زۆر خاکەکەمان زەوت کراوە. لە هەموو کەسێک زیاتر ئێمە پێویستیمان بە یەکێتی هەیە. بەڕێز ئۆجالان هەموو کاتێک بەم شێوەیە ڕای خۆی دەردەبڕێت و پێشنیازی کرد کۆنگرەی یەکێتی نەتەوەیی ئەنجامبدرێت. بەڕێز ئۆجالان بە گرنگیەوە هەوڵی بۆ ئەم بابەتەدا. نامەیەکی بە دەستی خۆی نووسی و بۆ مەسعود بارزانی و جەلال تاڵەبانی نارد. بەڕێز ئۆجالان لە نامەکەیدا بە ئاشکرایی نووسی، ئێوەش سەرۆکێکی کوردن، من لە ئێستادا دەستگیرکراوم و ئێوە لە دەرەوەن و پێویستە لەسەر یەکێتی نەتەوەیی خەبات بکەن. بەڕێز ئۆجالان پێشنیازی زۆری کرد و وتی، "کۆنگرە بە مۆدێلی هاوسەرۆکایەتی دەتوانرێت ئەنجامبدرێت و پێویستە لە چوار پارچەی کوردستان هەوڵی کۆنگرەکە بدرێت'. بەڕێز ئۆجالان خاڵی زۆری خستەڕوو. لە چوارچێوەی پێشنیازەکانی بەڕێز ئۆجالاندا تا ساڵی ٢٠١٣ خەباتێکی زۆر بەڕێوەبرا. زور لایەن بەشداریان لە خەباتی یەکێتی نەتەوەییدا کرد. خەباتەکە تا ئاستی ئەنجامدانی کۆنگرەی نەتەوەیی هات. بەڵام بەداخەوە دەستێک کەوتە ناو ئەم خەباتە و ڕایگرت. ئەو دەستە کێبوو؟ بێگۆمان کورد هەمووی دەزانێت. بەڵام ئێستا ئێمە باسی ئەو خاڵە ناکەین. بە پێشنیازی بەڕێز ئۆجالان تا ئاستی کۆنگرە هات و ئەندام دیاریکران. ئاشکرابوو کە ئێمە دەتوانین یەکێتی خۆمان دروست بکەین.\n'پێویستە ئێمە ئێدی یەکێتی لەنێوانماندا دروست بکەین'\nگوڤەن لەبارەی کۆنفڕانسی ئامەدیش وتی، "بە هەمان ڕوحی یەکێتی، پێویستە ئێمە ئێدی یەکێتی خۆمان دروست بکەین. سەدەی ٢١ دەبێتە سەدەی کورد. ئەمڕۆ ڕۆژهەڵاتی ناوەڕاست ناوەندی جەنگی سێیەمی جیهانە. سنورەکان سەرلەنەوێ دەکێشرێنەوە و داهاتووی گەلان دیاریدەکرێت. بەو هۆیەوە ئێمە کە کۆنفڕانسەکەدا لە دەوری یەکتری کۆبووینەتەوە. ئەمڕۆ لە ئامەد و باکووری کوردستان رێککەوتنێکی سیاسی کورد هەیە و ئێمە چۆن دەتوانین بیکەین بە هاوپەیمانی کوردستانی. هەروەها ئێمە ئەم هاوپەیمانێتیە چۆن دەتوانین درێژە پێبدەین و دەتوانین چۆن بەرەوپێشەوەی ببەین.\n' لە هەموو کاتێک زیاتر پێویستی بە یەکێتی نەتەوەی هەیە'\nگوڤەن ئەوەی خستەڕوو، لەدژی سیاسەتی هێزەکانی سەردەستی قڕکەر و لەناوبردن، گەلی کورد بەرخۆدانێکی بێوێنەی بەڕێوەبردووە و وتی، "هەموو سەرهەڵدان و ڕاپەرینەکانی کورد بە پیتی زێڕین لە مێژوودا نووسراون. بەڵام کاتێک ئێمە شیکرنەوەیان بۆدەکەین، باس لە خاڵە لاوازەکان دەکەین. زیاتر کەموکورتی کورد، ئەنجامنەدانی یەکێتی نەتەوەییە. لە باشوور ڕووداوێک ڕوودەدات، ئێمە لەبەرانبەری هەستین جیاوازە. نمونە، لە باشووری ڕیفراندۆم ئەنجامدرا و تورکیا لەدژی ڕیفراندۆم وەستایەوە و هەڕەشەی لە باشوور کرد. ئێمە وەک سیاسەتی باکوور، هەڵویستمان نیشاندا و ئێمە لەدژی هەڵوێستی تورکیا بووین. بەڵام ئەوە تا چ ڕادەیەک بینرا و گرنگ بوو. ئەگەر یەکێتی نەتەوەیمان هەبوایا و گەلی کورد بە یەکێتی نەتەوەیی هەڵوێستیان دەربڕیبایا، کاریگەری زۆری دروست دەکرد. پێویستە ئێمە پارچە پارچە و بە جیا هەڵوێست نیشان نەدەین، پێویستە بە ڕوحی کوردستانی و بە یەکێتی لەدژی هێرشەکان لە سەر خاکی کوردستان بەرخۆدان بکەین. لەم خاڵەدا پیویستیمان بە ڕوحی یەکێتی نەتەوەیی هەیە. پێویستە بە ڕوحی نەتەوەیی هەموو هەڵوێستێک پیشانبدرێت هەموو کەسێک ناچار بێت لەو چوارچێوەیەکدا بجولێتەوە. هەلوێستەکە، هەلوێستی پارتی، رێکخستنەکان یا کۆمەڵێک نەبێت. هەڵویستی هەموو کوردستان بێت. بەو هۆیەوە لە هەموو کاتێک زیاتر پێویستی بە یەکێتی نەتەوەیی هەیە."\n'پیویستە گەلەکەمان سزانەدرێت'\nگوڤەن ئاماژەی بە گەماروی سەر کەمپی پەنابەرانی مەخموور کرد و بەم شێوەیە کۆتایی بە قسەکانی هێنا، "نزیکەی ٦ مانگە گەماروو لەسەر کەمپی پەنابەرانی مەخموور هەیە. گەلەکەمان سزادەدرێت. ئەمە نابێت و قبوڵناکرێت. حکومەتی باشوور ئەم گەمارویە بەڕێوەدەبات. ئێمە زۆر نیگەران و دڵشکاوین. دەمانەوێت بڵێین، ؛ئەگەر ڕوحی یەکێتی نەتەوەی هەبوایا، زیاتر خۆمان دەگەیاندە یەکتری و بە بەرپرسیاری هەرێمەکەتان دەوت، ئێوە چی دەکەن؟ ئێوە ناتوانن ئەم گەلە سزا بدەن. گوناحی ئەم گەلە نییە. کێشەی بچووک لەوانەیە ڕوویاندابیت، دەتوانن لەناوخۆتاندا چارسەریان بکەن. بەڵام ناتوانن گەلێک سزا بدەن. خۆی گەلی مەخموورمان ئێش و ئازارێکی زۆریان بینیوە و کۆچبەر بوون. لەبەرئەوەی گوندەکانیان سووتێنران، کوژران و هەموو ڕۆژێک هەڵیاندەکوتایە سەر ماڵەکانیان، ئاوارە بوون. کەمپەکە لە ژێر چاودێری نەتەوە یەکگرتووەکاندایە. نزیکەی شەش مانگە لەژێر گەمارودایە. گەلی مەخموورمان لە دۆخێکی سەختدایە. دۆخی ژیانی ڕۆژ بە رۆژ سەخت دەبێت، ژنانی دووگیان ناتوانن بچن بۆ نەخۆشخانە و منداڵەکانیان گیانیان لەدەستدەدەن. گەنجان ناتوانن بچن بۆ زانکۆ و خوراک نەماوە. کێشەیەکی جددی هەیە. بۆ چارەسەری ئەم کێشەیە دیسانەوە یەکێتی نەتەوەی دێتە بیرمان. بەڵێ، ئەگەر ئەمڕۆ یەکێتی نەتەوەییمان دروست بکرادایا، ئێمە لەم دۆخەدا نەدەبووین. ئەمڕۆ بە یەک دەنگ دەمانتوانی دەنگمان لە جیهان بەرز بکەینەوە. بۆ ئەمەش پێویستە هەموومان لەژێر چەتری یەکێتی نەتەوەییدا کۆببینەوە."


ڕاسانی کرماشان و ئیلام بۆ شوناسی نەتەوەیی\nزایینی: ٠٧-١٢-٢٠١٦ - هەتاوی: ١٣٩٥/٠٩/١٧ - ١٨:١٦ تاران قه‌باره‌ی فۆنت:\nوەرگێڕان: سابر فەتاحی\nناوچەکانی باشووری کوردستان له زاگرۆس بەشێک لەو ناوچانەی کوردستانن که تایبەتمەندی تایبەت به خۆیان هەیه، ئەگەر چی ژێربناغهی کولتوری و زمانیی ئەم ناوچانه بەشێک له کوردستانه و له ڕوی کولتوریش وەک بەشێکی گرینگ له کوردستان به ئەژمار دێت، بەڵام له سەرەتای گەشەی ناسیۆنالیزمی کوردی و بۆ پتەو کردنی ئەم دیسکۆرسه ڕۆلێکی ئەوتوی نەگێراوه. ئەوەش بۆ دۆخی تایبەت له ڕوی ژئۆپۆلتیک و هەروەها ئەو کۆسپانه دەگەڕێتەوه که دەوڵەتەکانی ئێران ناویانەتەوه. بەڵام بن‌پێکهاتەی کولتوریی کوردەکانی ئەم ناوچەیه به بەردەوامی و له ئێستاشدا پەیوەندی پتەو و به‌هێزی لەگەڵ ناوچەکانی دیکەی کوردستان هەیه و له ڕەوتی کێبڕکێکانی ناوچەیی ئێرانی شیعه مەزهەب و دەوڵەتەکانی سوننه مەزهەبی ناوچه ئەم پرسیاره له مێشکدا سەرهەڵدەدات که: کوردەکانی ئەم ناوچانه که بەشی هەره زۆریان "جعفری" و کوردەکانی بەشەکانی دیکه که زۆرینه‌یان مەزهەبی "شافعی"ن، چ ڕێگایەکیان له‌پێشه؟ ئایا کێبڕکێکانی ناوچەی ئێران و دەوڵەتانی عەرەبی ڕۆڵی له سەر پێوەست بوونیان به شۆڕشی میللی-دێموکراتیک دەبێت؟ ئایا مەترسی لەسەر بناغەی شۆڕشی میللی کورد دەبێت یان ئەوەی که ئەو هاوگەراییەی که بزووتنەوەی کورد له درێژەی مێژووی خویدا پێکیهێناوه دەیخاته مەترسیەوه، یان شوناسی نەتەوەیی کورد ئەوەنده به‌هێزه که ڕێگای خۆی له کێبڕکێکانی شیعه و سوننە جیا دەکاتەوه؟\nئەگەر چاوێک به سەر گۆڕانکارییە مێژووییەکاندا بخشێنین، دەردەکەوێت که پەیوەندیی جوغرافیایی - کولتوری و دراوسێیەتی شارستانیەت به‌جۆرێک گۆڕانی به سەر کولتور و ئائین و تەنانەت زمان و ڕەگەزیشدا هێناوه که ئەمڕۆکه دەرکەوتەکانی دیار و کاریگەره، که هەڵبەت ئەم وەرچەرخانه سەرەڕای چوارچێوەی خوێندنەوەی زانستی بۆ ناسینی هەنووکه، شتێکی سروشتی و بەشێک له پێشهاتەکانی کۆمەڵگای مرۆڤایەتیه و بەها دانان بەوانه یان بەرەنگار بوونەوەیان به شێوەیەکی توند و گرژ، تەنیا دەبێته هۆی نالەبار بوونی هەڵسوکەوتەکانی نێو کۆمەڵگا. چوونکه بکەرانی ئەم گۆڕانکارییانه ئەوڕۆکه له نێو ئێمه‌دا نەماون و پێکهاتە کۆمەڵایەتییە بەرهەم هاتووەکان لەم وەرچەرخانه تووشی گوناه یان جێگای دەستخۆشی و خەڵات کردن نیه و له ئەنجامدا بتهەوێت یان نەتهەێت ئەمڕۆکه تەواوی ڕاستیەکانی ئێستای وەک کۆمەڵگای ئەمڕۆیی پەسەند کردووه. تەنانەت بەها جیهانیەکان، پرەنسیبه دێموکراتیەکان و مافی مرۆڤیش لەسەر جیاوازییه مرۆڤییەکان وەک یەکێک له تایبەتمەندییەکانی کۆمەڵگای مرۆڤایەتی جەخت دەکەنەوه و شۆڕشی میللی-دێموکراتیکی کوردیش به هۆکاری پەیوەند بوون به نۆرمه دێموکراتیکەکان هیچکات ئەم جیاوازییانه وەک هەڕەشەیەک بۆ سەر خۆی نەزانیوه و بگره ئەم جیاوازییه وەک دەوڵەمەندی له کولتوری خۆی دەزانێت و پێشوازی لێکردون. ئەگەرچی قۆناغی پێگەیشتنی گوتاری میللی-دێموکراتیکی کوردەکان له خۆرهەڵات له ناوچەی موکریان قوناغی خۆناسینی تێپەر کردووه، بەڵام هەر له سەرەتاوه له کاتی کۆماری کوردستان ڕێبەرانی کورد زۆر به وردی خوێندنەوەیان بۆ ناوچەکانی کوردستان کردووه و نەخشەی کوردستانیان بەرهەم هێناوه، که واته ئەوه نیشان ئەدات که ئەو ڕێبەرانه دەرگای گوتاری نەتەوەیی دێموکراتیکی کوردستانیان بۆ هەموو کوردەکان کراوه هێشتووه. له شۆڕشی ٥٧دا زۆر به خێرایی تەواوی ناوچه کوردستانیەکان بەشدارییان لەم شۆڕشەدا کرد، تەنانەت چەند ساڵێکیش هەلی چالاکیی ئاشتیخوازانه بۆ ئەم شۆڕشه بوو تا ڕەنگدانەوەی کرماشان و ئیلامیش وەکوو بەشەکانی دیکەی کوردستان زۆرتر بێت. بزووتنەوەی میللی - دێموکراتیکی کورد توانی به سانایی درز بکات نێو ناوچەکانی یارسان، گۆران و زۆرێک له کورده جەعفەرییەکانیش پەیوەست به هێزی پێشمەرگه بوون بەڵام هەروەک باسمان کرد به هۆکاری نەبوونی دەرەتانی زیاتر و دەسپێکی شەڕی ئێران و عێراق، حیزبەکان هەل و دەرفەتی چالاکی لەو ناواچانەیان له‌دەست دا، بەڵام نفوز بەم ناوچانه هەر له ئستراتژی حیزبەکاندا مایەوە و دواتریش به هاوئاهەنگیی چینی خوێندەوار له سەرانسەری کوردستان بۆ پڕ کردنەوەی ئەم بۆشاییه دەستی پێکردەوه و تا ئێستاش درێژەی هەیه.\nله ڕاستیدا ناسیۆنالیزمی کوردی هەر له سەرەتاوه شوناسی کوردی وەک ناوەند بۆ کارەکانی خۆی داناوه و له سەرتاسەری کوردستانی گەورەش بزووتنەوەی کوردەکان بناغەی هەوڵه سیاسی و بەرگرییەکانی خۆی لەسەر شوناسی کوردی داڕشتووه. ئەگەر له خۆرهەڵات به هۆکاری جیاوازی ئایینی بەشێک له خەلک لەگەڵ حکومەتی ئێران کەوتن، هێندێک له نووسەرە فارسەکان ویستیان لەو شته له ڕاستای کەمڕەنگ کردنەوەی خەباتی میللی - دێموکراتیکی کوردەکان و پێناسه کردنی ئەو خەباته له چوارچێوەی کوردە "شافێعی"یەکانی کەڵک وەرگرن. بەڵام دەبێ بگوترێ، هەمان گوتاری ناسیۆنالیزم به میتافۆر و خاڵی هاوبەش له باشووری کوردستان – کوردستانی عراق- له نێوان کوردەکانی شافێعی مەزهەب دژی دەسەڵاتی سوننه مەزهەبی بەعس درێژ ماوەترین خەباتی کوردەکانی به ناوی خۆی تۆمار کردووه، یان خەباتی کوردەکانی باکووری کوردستان که بەشی زۆریان ئایینی شافێعیان هەیه، دژ به تورکه سوننه مەزهەبەکان له ئارادایه. نموونەیەکی بەرچاوی دیکه له ئێران، تورکەکانی ئازەربایجانی شیعه مەزهەب دژ به حکوومەتی تارانه که ڕۆژ له دوای ڕۆژ به‌هێزتر دەبێت. کەواته دەتوانرێ بگوترێ سەرەڕای تایبەتمەندیی نائایینی بوونی بزووتنەوەی میللی - دێموکراتیکی کورد، به هۆی بەرز بوونی ئاستی ناسیاریی خەڵک له مۆدێرنیته و کەمڕەنگ بوونەوەی شوناسی مەزهەبی، چاوەڕوان دەکرێ کورده شێعەکان ڕۆڵێکی بەرچاوتر له نێو بزووتنەوەی کورددا بگێڕن. ئەگەرچی له خەباتی کوردەکاندا له دوای شۆڕشی ٥٧ ڕۆڵی کوردەکانی باشووری کوردستان کەمتر له ناوچەکانی دیکەی کوردستان بوو، بەڵام ئەمرۆکه شایەتی ڕۆڵی بەرچاوی ئەم بەشه له کوردستان له خەباتی میللی - دێموکراتیکی کوردین، ئەمڕۆکه شاهێدی ئەوەین که کوردەکانی ئەم ناوچه ڕۆژ له دوای ڕۆژ زیاتر پەیوەست به ڕیزی پێشمەرگه دەبن.\nهەڵبەت دەبێ بوترێ که بەشداریی کوردەکانی ئەم پارێزگایانه له هونەر، موزیک و ئەدەبیاتی کوردیدا زۆر زووتر له چالاکیی سیاسی دەستی پێکردووه و ئەمڕۆکە هاوهەنگاو لەگەڵ ناوچەکانی دیکەی کوردستان، لەم بوارانەدا سەرقاڵی چالاکین که ئەوەش بۆخۆی وەک یەکێک له تایبەتمەندییە هەره بەرزەکانی گوتاری نەتەوەیی کورده که سەرەتا له ئەدەبیات و هونەردا خۆی بنوێنیت و دواتر دێته نێو سیاسەت و خەبات.\nبۆیە ناسیۆنالیزمی کورد بەرەو هەرمان و بزاڤی پێکهێنەر مەیلی هەیه و به ڕاگرتنی تایبەتمەندییەکانی خۆی له کەوتن له نێو فاشیزمدا خۆی پاراستووه، که واته توانای هاوئاهەنگی کردنی تەواوی کوردەکان به هەموو جیاوازیی ئایینی و زاراوەیی هەیه.\nبه قبوڵ کردنی بیرۆکەی توێ‌توێ (نظریەی لایەای) بوونی شوناسەکان دەتوانێ بوترێ "توێ"ی شوناسی نەتەوەیی کوردەکان ئەوەنده به‌هێز بووه که کاتێک "توێ"ی ئایینی کەوتووەته دژایەتی لەگەڵ "توێ"ی نەتەوەی، شوناسی نەتەوەیی زۆر به سانایی "توێ"ی ئائیینی وەلا ناوه و تەنانەت بەرانبەری خەباتی کردووه. له خۆرهەڵاتی کوردستان شوناسی نەتەوەیی کوردەکان وەک گەورەترین کۆسپ بۆ سەرهەڵدانی ڕەوته ئایینیەکان بهئەژمار دێت. ڕەوته ئایینییهکانی کوردستان له خوارەوەی دوایین ڕیزبەندی ڕەوتەکانی دیکە له کوردستاندا جێیان گرتووه، تەنانەت ڕەوته سوننەتیەکانی تەریقەت و تەسەوف له کوردستاندا که کەمترین شوناسی ئایینی له جۆری شیعه و سوینه بۆخۆیان قائلن، به کەمی سەرنج ڕاکێشن. له ڕاستیدا ڕەوته نەتەوەگرا و چەپەکانی کوردن که به نۆره له ڕیزی سەرەکیی ڕەوتەکانی کوردی جێ دەگرن و به سانایی دەتوانن چالاکییه بناژۆخوازەکان وەلا بنێن و ئەوەش بۆ بەشی زۆری چالاکانی کورد و خەڵکی کرماشان و ئیلام جێگای قبوڵ کردنه. ئەوان زۆر به باشی دەزانن کوردەکانی سوننه مەزهەب لەو دیوی سنوورەکان وەک به‌هێزترین دژبەر، دژی ئسلامییە بناژۆخوازەکان له عێراق و سوریه‌دان و ئەوەش نیشان دەدات که "توێ"ی شوناسی نەتەوە خوازی کورد ڕێگایەکی جیاواز له کێبڕکێی نێوان دەوڵەتە شیعه و سوننه‌کانە. ئەوه له حاڵێکدایه ڕەوته سیاسییەکانی کوردستانی ئێران له ڕووی سێکۆلار بوونیانەوە چەند قات بەرزتر له ڕەوته سیاسییەکانی دیکەی کوردستان لەو دیوی سنوورن. کوردەکان له بەشەکانی دیکەی ئێران له مەجلسی شەشەمدا فراکسیونی نوێنەرانی کوردیان پیکهێناوه، چالاکانی خوێندکاریی کورد، کرێکارانی کورد و تەنانەت سەربازه کوردەکان له پادگانەکانی هێزه چەکدارەکانی ئێران، هەموو کات له تەنیشت یەکتر لە سەر بنەمای شوناسی کوردی خۆیان پێناسه دەکەن. هەروەک ڕەوتی ڕووداوەکان نیشانی داوه ئاڵۆزییه ئایینیەکانی دەوڵەتانی ناوچه له ئاکامدا ناتوانێت هیچ ڕۆڵێکی نەرینی لەسەر ڕەوتی گەشە سەندنی ناسیۆنالیسمی کوردی له ناوچەکانی کرماشان و ئیلام هەبێ و ئەوەی پتەویی و خێرایی ئەم پرۆسەیەی له خۆی گرتووە، چالاکیی زۆرتری چالاکانی ئەم ناوچەیه له پرۆسەی کوردایەتیدایه و هەروەها هەوڵی حیزبەکان و ڕەوته سیاسییەکان له ڕاستای بەشداریی زیاتری ئەم چالاکانه له ڕێکخستنی خۆیاندایه که ئەوه خۆی باسێکی جیاوازه، بەڵام ئەوەی که دەبێت چالاکانی کورد و ئەندامانی حیزبه سیاسییەکانی کوردستان بزانن ئەوەیه که؛ له ئەساسدا جیاوازیی ئایینی و ناوچەیی ناتوانێت له ڕەوەندی پەتەوی بزووتنەوەی میللی - دێموکراتیکی کوردیدا ببێته کوسپ، بەڵام نابێت له یارییه سیاسییەکان و له ڕاستای گەیشتن به دەسەڵاتی زیاتر لەم جیاوازیانه وەل پۆئەن دژ به بەرانبەرەکەی کەڵک وەربگیردرێت. دەتوانین بلێین که ئەو "توێ"ی سوبژکتیوەی کوردییه که دەتوانێ به کردەوی دروست ئەم پرسانه زەق بکاتەوه.\nله ئاکامدا بەوە دەگەین که کوردەکان جیاوازییه جۆراوجۆرەکانی خۆیان قبوڵ کردووه و ئەوەش وەک دەوڵەمەندی و گەورەیی نەتەوەیی خۆیان دەزانن.\nناسیۆنالیزمی کورد لەسەرەتای پێگەیشتنی خۆی هەموو دەرگاکانی بۆ هەموو کوردێک به کراوەیی هێشتووەتەوە. ناسیۆنالیزمی کوردی ڕۆحێکی هەرمان خوازانەی هەیه، بۆیه سەرەتای چالاکییەکانی خۆی به ئەدەبیات و هونەرەوه دەست پێکردووه و بناغەکەیشی لەسەر بەها دێموکراتیکەکان و مافه‌کانی مرۆڤ داڕشتووه و نەرمی نواندنی پێویست بۆ قبوڵ کردنی هەموو کوردێک و تەنانەت نەتەوەکانی دیکه هەیه.توێی شوناسی نەتەوەیی کورد بەسەر شوناسی ئایینیاندا زاڵه و ئەوەیش شوناسی نەتەویی کوردەکانه کە سەرەڕای بێ‌بەشکردنی کوردستان، پێشی به پەره سەندنی بناژۆخوازیی مەزهەبی گرتووه و کێبڕکێیەکانی نێوان دەوڵەتانی شیعه و سوننەی ناوچه، توانای به لاڕێدا بردنی خەباتی میللیی کوردەکانی نیه و کوردەکان له ڕاستیدا نه تەنیا لەم موناقشه ئایینیانه دوور دەمێنن، بەڵکوو له دەرفەته پێش هاتووەکان لەم بارودۆخه له ڕاستای ئامانجەکانی خۆیان کەڵک وەردەگرن و له ئاکامدا ڕاسانی نەتەوەیی کورد هەتا دوورترین ناوچەکانی کوردستان به خێراییەکی زۆرەوه دەچێته پێشەوه.


ئەفسەرێکی هاتوچۆ هۆکاری زیادبوونی ڕووداوەکان لە هاویندا ئاشکرادەکات\n1533 جار خوێندراوەتەوە\nبه‌پێی به‌دواداچوونێكی ئه‌فسه‌رێکی هاتوچۆ، له وه‌رزی هاویندا به‌راورد به وه‌رزه‌كانی دیكه ڕێژەی رووداوه‌كانی هاتوچۆ زیاتر دەبێت، هۆكارەکەشی دەگەڕێنێتەوە بۆئەوەی بەهۆی گەرماوە قیری شەقامەکان شلدەبنەوە و بڕێکی ئۆتۆمبیلەکان بەباشی کارناکەن.\nشاره‌زایان و ئه‌فسه‌رانی هاتوچۆ، بە مەبەستی پاراستنی گیان و ماڵی هاوڵاتییان و شۆفێران و كه‌مكردنه‌وه‌ی رووداوه‌كان، داواده‌كه‌ن شۆفێران ته‌واوی رێنماییه‌كانی هاتوچۆ جێبه‌جێ بكه‌ن و له خێرایی دیاریكراو تێپه‌ڕنه‌بن و مه‌رجی توندوتۆڵی لە ئۆتۆمبێلەکانیاندا هەبێت و، بە هەڵە ئۆتۆمبێلی دیکە تێنەپەڕێنن و لەکاتی گەرماشدا هەوڵبدەن هاتوچۆکردنەکانیان بخنە کاتە فێنکەکانەوە.\nخراپیی شەقامەکان و شەقامی یەک ساید و نەبوونی هێمای پێویست لەسەر شەقامەکان و زۆریی تاسە دانراوەکانی هاتوچۆ و هاوڵاتییان، گرنگترین ئه‌و گرفتانه‌ن كه ڕووبه‌ڕووی شۆفێران ده‌بنه‌وه.\nبه‌پێی ئاماره‌كانی به‌ڕێوه‌به‌رایه‌تیی گشتیی هاتوچۆی هه‌رێم، له سێ مانگی وه‌رزی هاوینی ساڵی ٢٠١٧دا ٢١٦١ كه‌س به‌هۆی رووداوه‌كانی هاتوچۆوه برینداربوون و گیانیان له‌ده‌ستداوه، له سێ مانگی ساڵی ٢٠١٨دا ژماره‌كان كه‌مبوونه‌ته‌وه و كۆی گشتیی ئه‌وانه‌ی برینداربوون و گیانیان له‌ده‌ستداوه کەمبووەتەوە بۆ ١٣٨٥ كه‌س.\nبەشێک لە بەرپرسانی هاتوچۆش هاوڕان له‌گه‌ڵ شۆفێراندا و نایشارنه‌وه كه زۆربه‌ی رێگاوبانه‌كانی ناوه‌وە و ده‌ره‌وه‌ی شاره‌كان، پێویستیان به دانانی هێمایە، بۆئەوەی ڕێنمایی پێوست بدرێتە هاوڵاتییان.


نوشانا ناوێ - ویکیپیدیا، ئینسایکڵۆپیدیای ئازاد\nنوشان وسط - Nushan\n<mapframe>: The JSON content is not valid GeoJSON+simplestyle. The first validation error is on the element "/0/query": "The property query is required".\nپۆتانەکان: 37°28′38.5″N 44°54′52.5″E / 37.477361°N 44.914583°E / 37.477361; 44.914583پۆتانەکان: 37°28′38.5″N 44°54′52.5″E / 37.477361°N 44.914583°E / 37.477361; 44.914583\n١٬٧٩٠ مەتر (٥٬٨٧٠ پێ)\nنوشانا ناوێ گوندێکە، کەوتووەتە گوندەواری دەشت، ناوچەی سلیوانا، شارستانی ورمێ، پارێزگای ئازەربایجانی ڕۆژاوا، ڕۆژھەڵاتی کوردستان، ئێران.\nنوشانا ناوێ ھاوسنوورە لەگەڵ ئەم گوندانە:\nلە باکوورەوە لەگەڵ گوندی نەسراوا.\nلە باشوورەوە لەگەڵ گوندی نوشانا ئەڤراز.\nلە ڕۆژھەڵاتەوە لەگەڵ گوندی ئەحمەد ڕەسوڵ.\nلە ڕۆژاواوە لەگەڵ گوندی ھەڵەفەڵە.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٠) کەس و (٠) خێزان بووە.\nوەرگیراو لە «https://ckb.wikipedia.org/w/index.php?title=نوشانا_ناوێ&oldid=775726»\nئەو پۆتانانەی لەسەر ویکیدراوە نین\nپەڕەکان بە نەخشە شکاوەکان\nئەم پەڕەیە دواجار لە ١٤:٠٦ی ١٦ی نیسانی ٢٠٢١ نوێ کراوەتەوە.


هەواڵ / ڕاپۆرت :: 18/10/2019 :: 483 جار بینراوە\nتاگ :: رۆژئاوای کوردستان جیهان\nگراهام فوله‌ر، نووسه‌ر و شیكه‌ره‌وه‌ی ناسراوی ئه‌مریكی له وتارێكیدا باس له بارودۆخی نوێی سوریا ده‌كات و پێی وایه له سوریا هه‌موو كه‌سێك خیانه‌ت له‌وی تر ده‌كات.\nفوله‌ر ده‌ڵێت له‌دوای بڕیاری كشانه‌وه‌ی ئه‌مریكا له سوریا، كه زۆر كه‌س به دیارییه‌ك بۆ رووسیا و ئێران و توركیا و ته‌نانه‌ت داعش دایده‌نێن، ئێستا ره‌وشه‌كه دوای هه‌شت ساڵ شه‌ڕی ناوخۆی سوریا خه‌ریكه بگه‌ڕێته‌وه بۆ بارودۆخی پێش شه‌ڕی ناوخۆ. حكومه‌تی سوریا له هه‌وڵدایه سه‌روه‌ریی و ده‌سه‌ڵاتی خۆی به‌سه‌ر ته‌واوی وڵاتدا بسه‌پێنێت.\nبه وته‌ی فووله‌ر مانه‌وه‌ی ئه‌سه‌د له ده‌سه‌ڵاتدا له‌دوای سه‌رهه‌ڵدانی به‌هاری عه‌ره‌بی له‌و وڵاته‌دا شتێكی چاوه‌ڕواننه‌كراو بوو. به‌ڵام هۆكاره‌كه‌ی ده‌گه‌ڕێنێته‌وه بۆ توندوتیژیی ئه‌سه‌د له سه‌ركوتكردنی نه‌یارانی و پشتیوانیی رووسیا و ئێران و حیزبوڵا و ترسی هه‌ندێك لایه‌ن له جێگرتنه‌وه‌ی رژێمی ئه‌سه‌د له‌لایه‌ن گروپه جیهادییه‌كانه‌وه.\nبه بۆچوونی گراهام فووله‌ر، هه‌رچه‌نده نیو سه‌ده‌یه ئه‌مریكا و ئیسرائیل له‌گه‌ڵ لادانی رژێمی سوریادان له‌به‌ر ئه‌وه‌ی هه‌رگیز له‌گه‌ڵ سیاسه‌تی ئه‌و دوو وڵاته‌دا نه‌بووه، به‌ڵام رژێمه‌كه توانیوێتی بمێنێته‌وه و تا ئێستاش رژێمه‌كه‌ی ئه‌سه‌د له رووی نێوده‌وڵه‌تییه‌وه دانپێدانراو و خاوه‌ن شه‌رعییه‌ت و زۆرجاریش به رژێمێكی ناشیرین و توندوتیژ ده‌ناسرێت.\nئه‌مریكا خوازیار بوو كه بتوانێت به هێشتنه‌وه‌ی ناوچه‌یه‌كی ئۆتۆنۆم له باكوری خۆرهه‌ڵاتی سوریا بۆ كورده‌كان له‌سه‌ر سنووری توركیا بتوانێت ئه‌و ناوچه‌یه بكاته شوێنی نه‌یارانی رژێمی سوریا و هاوكات بنكه‌یه‌ك بۆ ئه‌مریكییه‌كان له سوریایه‌كی دابه‌شبوودا.\nفووله‌ر پێی وایه رۆڵی كورده‌كانی سوریا له له‌ناوبردنی داعشدا كاریگه‌ر بووه به‌ڵام سوریا و روسیا و عێراق و ئێران ده‌توانن به‌بێ كورد و ئه‌مریكاش داعش له‌ناو ببه‌ن. كشاندنه‌وه‌ی هێزه‌كانی ئه‌مریكا بۆ كۆتاییهێنان به جه‌نگه بێكۆتاییه‌كان مه‌به‌ست لێی ئه‌و جه‌نگه‌یه كه ته‌نیا مه‌به‌ست لێیان نائارامكردنی سوریا بووه بۆ به‌رده‌وامیدان به پاساوی مانه‌وه‌ی هێزه‌كانی ئه‌مریكا له سوریا و به‌هێز بوونی به‌شدارییه‌كانی ئێران و رووسیا له كێشه‌كه‌دا. په‌نابه‌ره‌كانی ئه‌م جه‌نگه‌ش نارامیی له سیاسه‌تی ئه‌وروپادا دروست كردووه. ئه‌و كشانه‌وه‌یه‌ش كه به "دیاری بۆ پوتین" ناوی ده‌به‌ن شتێكی نوێ نییه چونكه هێزه‌كانی رووسیا ده‌یان ساڵه له سوریا جێگیرن.\nبه بۆچوونی ئه‌م شیكه‌ره‌وه ئه‌مریكییه، هه‌ر یه‌ك له لایه‌نه‌كان ئه‌جێندایه‌كی جیاوازی بۆ سوریا هه‌یه. ئیسرائیل ده‌یه‌وێت سوریایه‌كی لاواز و دابه‌ش و بێ هاوپه‌یمان هه‌بێت بۆ ئه‌وه‌ی خۆی وه‌كو هێزی باڵاده‌ستی رۆژهه‌ڵاتی ناوه‌ڕاست بمێنێته‌وه. رووسیا ده‌یه‌وێت هێزه سه‌دان ساڵه‌كه‌ی له ناوچه‌كه‌دا بگه‌ڕێنێته‌وه و ده‌یه‌وێت رێگری بكات له سیاسه‌تی ئه‌مریكی له ناوچه‌كه‌دا، ئه‌مه‌ش له كاتێكدایه سوریا به فه‌رمی رووسیا و ئێرانی بۆ وڵاته‌كه‌ی بانگهێشت كردووه به‌ڵام ئه‌مریكا به‌شێوه‌یه‌كی نایاسایی له‌و وڵاته‌دایه.\nتوركیا ده‌یه‌وێت پێگه‌ی سیاسیی هه‌موو كورد لاواز بكات چونكه له هه‌وڵه‌كانی جیابوونه‌وه‌ی كورده‌كانی وڵاته‌كه‌ی ده‌ترسێت چونكه توركیا خاوه‌نی زۆرترین ژماره‌ی كورده له خۆرهه‌ڵاتی ناوه‌ڕاستدا. له‌به‌ر ئه‌وه ده‌یه‌وێت باكوری سوریا داگیر بكات و ئه‌مه‌ش كوردی ناچار كرد بگه‌ڕێته‌وه و له‌گه‌ڵ رژێمی سوریادا رێك بكه‌وێت.\nفووله‌ر پێی وایه سیاسه‌تی ئه‌مریكا ئه‌وه‌یه پشتیوانی هه‌موو سیاسه‌تێكی ئیسرائیل بكات له ناوچه‌كه‌دا، هه‌موو رێگه‌یه‌ك بگرێته به‌ر بۆ لاوازكردن و ناسه‌قامگیر كردنی ئێران و سوریا، هه‌روه‌ها هه‌وڵی دوورخستنه‌وه‌ی داعشیش ده‌دات. ئه‌مریكا ده‌یه‌وێت به هه‌موو شێوه‌یه‌ك پێگه‌ی رووسیا و ئێران له ناوچه‌كه‌دا لاواز بكات و توركیا به وه‌فاداری بۆ خۆی بهێڵێته‌وه. هه‌روه‌ها ده‌یه‌وێت باڵاده‌ست بێت به‌سه‌ر وڵاتانی كه‌نداودا و جووڵه‌ی نه‌وت بپارێزێت.\nئێران ده‌یه‌وێت هاوپه‌یمانانی خۆی له یه‌مه‌ن و لوبنان و عێراق و سوریا بپارێزێت و به‌كاریان بهێنێت بۆ به‌رگری به‌رامبه‌ر هه‌وڵه‌كانی ئیسرائیل و سعودیه و ئه‌مریكا كه مه‌به‌ستیان لاوازكردنی ئێران و شیعه‌یه. هه‌روه‌ها هیچ رێگه‌یه‌ك نادات به هه‌رێمێكی ئۆتۆنۆم بۆ كورده‌كان چونكه ئێران خۆی ژماره‌یه‌كی زۆر كوردی هه‌یه.\nعێراق رۆڵێكی كه‌می هه‌یه به‌ڵام ساڵ به ساڵ ده‌یه‌وێت پێگه‌ی خۆی به‌هێز بكاته‌وه دوای ئه‌وه‌ی به‌هۆی داگیركردنی له‌لایه‌ن ئه‌مریكاوه لاواز كرا.\nسه‌باره‌ت به كورده‌كان، گراهام فووله‌ر ده‌ڵێت: كورده‌كان هێزێكی زۆر ئاڵۆز و هه‌مه‌چه‌شنن، یه‌كگرتوو نین و هه‌رگیز یه‌كگرتوو نه‌بوون. به‌سه‌ر چوار وڵاتدا دابه‌ش بوون كه توركیا و عێراق و ئێران و سوریایه و سێ زمانی جیاواز كه توركی و عه‌ره‌بی و فارسییه به‌كارده‌هێنن و زمانه كوردییه‌كه‌ی خۆیان زۆر له یه‌كتری جیاوازه. زیاتر له 100 ساڵه كورد خه‌ون به سه‌ربه‌خۆییه‌وه ده‌بینێت و یه‌كێكه له گه‌وره‌ترین نه‌ته‌وه بێ ده‌وڵه‌ته‌كان به‌ڵام هه‌میشه هێزه ناوچه‌یی و نێوده‌وڵه‌تییه‌كان ئه‌و هه‌وڵانه‌یان پووچه‌ڵ ده‌كه‌نه‌وه. كورد هه‌رگیز نه‌یتوانیوه له‌سه‌ر ستراتیجێكی هاوبه‌ش رێك بكه‌وێت هه‌میشه له‌لایه‌ن هێزه‌كانی تره‌وه وه‌ك بریتانیا و ئه‌مریكا و فه‌ره‌نسا و ئیسرائیل و ئێران و توركیا و ئێرانه‌وه به‌كارهێنراون. پاشان كه سووده‌كه‌یان كۆتایی دێت فڕێ ده‌درێن. ویلایه‌ته یه‌كگرتووه‌كانی ئه‌مریكا دوایین كه‌سه كه "خیانه‌ت"ی له كورد كردبێت و له‌م كاته‌دا به‌جێی هێشتووه، به‌ڵام پێشتریش هێنری كیسینجه‌ر چه‌ند ده‌یه‌یه‌ك له‌مه‌وبه‌ر له‌گه‌ڵ شای ئێراندا رێك كه‌وت بۆ ئه‌وه‌ی دژی سه‌دام حسێن به‌كاریان بهێنێت و پاشان فه‌رامۆشی كردن.\nكورده‌كانی سوریا پێیان وابوو ئه‌مریكا پشتیوانیی دۆزه‌كه‌یان ده‌كات به‌ڵام كاتێك ئه‌وه رووینه‌دا بێ هیوا بوون. به‌ڵام ئه‌مه شتێكی چاوه‌ڕوانكراو بوو چونكه ئه‌مریكا دواجار كورد به‌جێ ده‌هێڵێت كاتێك تورك و رووس و سورییه‌كان هه‌موو هه‌وڵی له‌ناوبردنی هه‌رێمه كوردییه‌كه ده‌ده‌ن به‌ناوی یه‌كێتیی خاكی سوریاوه.\nفووله‌ر پێی وایه ده‌شێت كورد و تورك رێك بكه‌ون به‌ڵام ئه‌مه كاتی ده‌وێت. پێشتر بناغه‌ی ئه‌م په‌یوه‌ندییه دانراوه و ده‌توانرێت سوودی لێ وه‌ربگیرێت. كاتێك پرسی كوردی ناو توركیا رێك خرا ئه‌و كاته توركیا ده‌توانێت به ئاسووده‌یی زیاتره‌وه مامه‌ڵه له‌گه‌ڵ كوردی سوریادا بكات. بۆ ئه‌م مه‌به‌سته توركیا پێویستی به‌وه ده‌بێت كورد پێگه‌یه‌كی دیاریكراوی له سوریادا هه‌بێت وه‌ك چۆن توركیا به بوونی هه‌رێمێكی ئۆتۆنۆم بۆ كوردانی عێراق قایل بوو و په‌یوه‌ندییه‌كی ئابووریی به‌هێزی له‌گه‌ڵدا دروست كردن.\nپشتیوانیی كاربه‌ده‌ستانی واشنتۆن له كورد له‌به‌ر چه‌ند هۆكارێكه: یه‌كه‌م ئه‌وه‌یه كه ئه‌و كاربه‌ده‌ستانه دژی هه‌موو بڕیارێكی ترامپ ده‌وه‌ستنه‌وه، دووه‌م هۆكار ئه‌وه‌یه كه ئه‌م كه‌سانه له‌گه‌ڵ ئه‌وه‌دان به هه‌ر نرخێك بێت هێزه‌كانی ئه‌مریكا له وڵاتانی تردا بمێننه‌وه و ده‌ستیان تێ وه‌ربده‌ن. هه‌روه‌ها سێیه‌م هۆكار ئه‌وه‌یه ئه‌م زۆرێك له‌و كه‌سانه ده‌یانه‌وێت ئیسرائیل به شێوه‌یه‌كی درێژخایه‌ن دڵخۆش و به‌هێز بێت ئه‌مه‌ش به‌ناوی هێشتنه‌وه‌ی "متمانه"ی ئه‌مریكا و "سه‌ركردایه‌تی"ی ئه‌مریكاوه ناو ده‌به‌ن. به‌ڵام ئه‌م جه‌نگه درێژخایه‌نه بۆ هیچ كه‌سێك باش نییه به ئه‌مریكاشه‌وه.\nڕاپۆرت :: 23 خولەک پێش ئێستا


بەهۆی سروە عەبدولواحیدەوە بەرزترین ئەنجومەنی حزبەکەی شاسوار عەبدولواحید پەکی دەکەوێت\nچەندان ئەندامی گرووپەکە دەستیان لەکار کێشاوەتەوە\nباسنیوز 15/04/2019 - 15:00 بڵاوکراوەتەوە لە كوردستان\nشاسوار عەبدولواحید، سەرۆکی گرووپی (نەوەی نوێ)، بەرزترین دەسەڵاتی بڕیاردانی حزبەکەی پەک دەخات و بەهۆی گوێنەدانیشی بە پرەنسیپەکانی کارکردنی حزبایەتی، کادیرانی حزبەکەی دەست لەکار دەکێشنەوە.\nبەپێی زانیارییەکانی (باسنیوز)، ژمارەیەکی زۆر لە ئەندامانی گرووپی (نەوەی نوێ) کە شاسوار عەبدولواحید سەرۆکایەتی دەکات، لە سنوری پارێزگای سلێمانی و دەووربەری دەستیان لەکار کێشاوەتەوە، ھەروەھا ئەنجومەنی باڵای گرووپەکەش کە گوایە بەرزترین دەسەڵاتی بڕیاردانە،، بەھۆی پەیوەندیکردنی سروە عەبدولواحید بە ڕیزەکانی نەوەی نوێ، چەند مانگێکە کۆبوونەوەی نەکردووە و چالاکییەکانی ڕاگرتووە.\n(باسنیوز) زانیویەتی کە بە بڕیاری شاسوار عەبدولواحید، سروەی خوشکی کراوە بە ئەندامی ئەنجومەنی باڵای نەوەی نوێ، بەبێ ئەوەی بڕیارێکی دەستەجەمعی لەمبارەیەوە هەبێت، ئەمەش لەلایەن ئەندامانی ئەنجومەنەکەوە نیگەرانی لێ کەوتووەتەوە.\nلەمبارەیەوە ئارام سەعید، ئەندامی ئەنجومەنی نەوەی نوێ، بە (باسنیوز)ی ڕاگەیاند، ئەنجومەنەکەیان ”ماوەیەکی زۆرە کۆنەبووەتەوە“، بەڵام ھەڵنەوەشاوەتەوە. گوتیشی: ”نازانم هۆکاری کۆنەبوونەوەکە بۆچی دەگەڕێتەوە، دەکرێ لە گوتەبێژی فەرمیی نەوەی نوێ پرسیار بکەن“.\nپێشتر چەندان کەس لە ئەندامانی دەستەی دامەزرێنەری نەوەی نوێ، دەستیان لەکار کێشاوەتەوە و بۆ (باسنیوز)، باسیان لە بێ پرەنسیپی و لەبەرچاونەگرتنی پرەنسیپی حزبی لەلایەن شاسوار عەبدولواحید کردووە.\nبزووتنەوەی گۆڕان: تا دەرکردنی یاسای نەوت و غاز هەرێمی کوردستان مافی بەرهەمهێنانی نەوتی هەیە\nبزووتنەوە: یەکێتی لەسەر هەندێک شت یەکهەڵوێست نییە یەکێک لەوانە قسەکانی مەحموود سەنگاوییە


ئۆلیگارەکانی رووسیا له سەردەمی پوتن\nزۆربه‌یان له له‌نده‌ن ژیان به‌سه‌ر ده‌به‌ن\nKurdistan24 هه‌ولێر 13:22 2022/03/11\nئه‌وروپا رووسیا مۆسكۆ له‌نده‌ن ئۆلیگاره‌كان\nلە 24ی شوباتدا به فه‌رمانی سه‌رۆكی رووسیا ئۆپەراسیۆنێکی سەربازی دژی ئۆکرانیا دەستپێکرد، پوتین له‌مباره‌یه‌وه رایگەیاند، بە ئامانجی پاراستنی دانیشتوانی کۆماری دەنێستک و لوگانسک، وه‌زاره‌تی بەرگری رووسیا هێزە چەکدارەکانیان نارد بۆ ئه‌وێ نارد.\nبه‌هۆی ئه‌م هێرشه‌وه، هه‌زاران هاووڵاتی و سه‌رباز كوژران، جیا له ئاواره‌بوونی پتر له یه‌ك ملیۆن هاووڵاتی ئۆكرانی.\nبه‌هۆی هێرشه‌كانی رووسیا بۆ سه‌ر ئۆكرانیا، وڵاتانی ئه‌وروپا و ئه‌مه‌ریكا ژماره‌یه‌ك سزای تووندیان خسته سه‌ر مۆسكۆ، به‌تایبه‌ت ئه‌و بازرگانانه‌ی كه نزیكن له حكومه‌ته‌كه‌ی پوتن به ئۆلیگاره‌كان ناسراون، سزای گه‌شتكردن و بازرگانیكردنیان خراوه‌ته سه‌ر.\nئه‌و ئۆلیگارانه پشكی شێری پاره‌و سامانی رووسیایان لایه، زۆربه‌یان له له‌نده‌ن ژیان به‌سه‌ر ده‌به‌ن، له‌وێ خاوه‌نی كۆمپانیا و ڤێلا و كه‌شتییه گرنبه‌هاكانن، به‌رده‌وام له گشت قۆناغه‌كاندا نزیك بوونه له حكومه‌تی رووسیا.\n12.2 ملیار دۆلار\nبزنسمانی نەوت و ئەلەمنیۆم و ئاسن\nخاوەنی یانەی چێڵسی ئینگلیزی\n5.8 ملیار دۆلار\nخاوەنی کۆمپانیای Evraz\n2.6 ملیار دۆلار\nخاوەنی کۆمپانیای Volnoe Delo\n11.4 ملیار دۆلار\nخاوەنی یانەی باسکەی Brooklyn Nets ئەمریکی\nبەڕێوەبەری گشتی کۆمپانیای گازپرۆم\n8.1 ملیار دۆلار\nپیشەسازی نەوت و غاز\n7.9 ملیار دۆلار\nخاوەنی کۆمپانیای Renova Group\n12.4 ملیار دۆلار\nدەوڵەمەندترین پیاوی رووسیا\n21.9 ملیار دۆلار\nکارکردن لە بواری بانکەکان


لابردنی کاری ددان بەبێ پزیشک - بابەت\nسەرەکی ⁄ گرنگی دان بە خۆت ⁄ لابردنی کاری ددان بەبێ پزیشک\n1 لابردنی کاری ددان بەبێ پزیشک:\n1.1 گێڕی ددان:\n1.2 لابردنی کاری ددان بەبێ پزیشک:\n1.3 ڕێگاکانی لابردنی لیمی ددان لە ئۆفیسی پزیشکی ددان:\n1.4 سیستەمی ڤیکتۆر:\n1.5 ڕێگری لە کلێوی ددان:\nلابردنی کاری ددان بەبێ پزیشک:\nچینی ڕەشی چینێکی باریک و لکێنەرە و لە تێکەڵەیەک لە پرۆتین و پاشماوە و بەکتریا پێک هاتووە و ئەم چینە ش بە ڕووی ددان و پڕکردنەوەی ددانەکان پەیوەست دەبێت و درێژ دەبێتەوە بۆ هێڵی بنێشت و لە خوارەوەش بەکتریا لە چینی پلاکدا ترشە بەرهەم دەهێنێت کە دەبێتە هۆی پووکوکو زوڕبوونی ددان، هەروەها بێزاربوونی بنێشتەکان دەبێتە هۆی نەخۆشییەکانی بنێشت وەک زەنجیڤیت چینی قسڵی ددان بە چینێکی زبر و مژدار دیاری دەکرێت, لیمۆ لەسەرەوە یان لەژێر بنێشتەکان دروست دەبێت, بوونی لیمۆی ددان دەبێتە هۆی ئەوەی بنێشتەکان بسڕنەوە, بۆیە دەبێت لاببرێت.\nفڵچەکردنی ددان و پاککردنەوە لە نێوانیاندا بە فڵچەی پزیشکی ددان ڕێگری لە پلاک و پلاک لەسەر ددانەکان دەکات و بەم شێوەیە ڕێگە لە ڕەقبوون و ڕووکردن بۆ لای قڵپ دەگرێت ، بەڵام پێویستە تێبینی ئەوە بکرێت کە لە حاڵەتی ڕەقبوونی پلاک و لیمۆدا هیچ ڕێگەیەک نییە بۆ لابردنی جگە لە پزیشک ، کە پزیشکی پزیشکی ددان پلاک و لایس لە دەوری ددانەکان لادەبات و لە نێوانیاندا بە بەکارهێنانی ئامێرێک بە ناوی ( سپێلەر ) ، بڕی لیمۆکە زیاتر دەبێت ، تا ئەو کاتەی کە بۆ لابردنی دەکێشرێت\nڕێگاکانی لابردنی لیمی ددان لە ئۆفیسی پزیشکی ددان:\nپاشماوە میکانیکییەکان شێوازی چارەسەری نانەشتەرگەری تەقلیدییە و بە یەکێک لە گرنگترین ئەو شێوازانە دادەنرێ کە لە چارەسەری نەخۆشی بنێشت دا بەکار دەهێنرێن و لە کاتی پرۆسەی دووبارە بەرهەم هێناندا لابردنی ژمارەیەکی زۆری بەکتریایە لە سینەسەکان جگە لە لابردنی ئەو سپاردە پتەوانەی وەک لیمۆ و دوو جۆر ئامراز هەیە کە لەم شێوازەدا بەکار دەهێنرێن، بەم شێوەیە:\nئامێرەکانی دەستی کە گرنگترینیان بڕبڕەی بڕبڕە، دریمەری ڕووکەش، قەنەفە لە پێشەوەی داسکە، تەوقی خانەی داس، کورتری گشتگیر، جۆری دووەم لە ئامرازەکان کەرتێکە، هەروەها ژمارەیەک جۆری هەیە، لەوانە گرەیس کێرتی، هەروەها بڕینەوەی گشتگیر، کە توانای پاککردنەوەی ئەو لیمۆی هەیە کە لە ژێر بنێشتە کەڵەکەبووەکاندایە، هەروەها بۆ پاککردنەوەی ڕەگلە پرۆسەیەک کە پێی دەوترێت بڕبڕەی ڕەگ پلاندانانی ڕەگ،کە ڕووی ڕەگی نەرم و پوختە کراوە بۆ پێدانی شانەی بنێشت دەرفەتی بۆند لەگەڵ ڕووی ڕەگدا هەیە.\nئامێرەکانی ئۆترۆسۆنیک، کە ئەم ئامێرانە لەرینەوەی لێدروست دەکەن کە یارمەتیدەرن لە لابردنی پلاک و لیمۆ لەژێر بنێشتدا، هەروەها چەندین ڕێگا هەیە بۆ ئەوەی ببێتە هۆی ئەو لەیلەرانە یان لەرینە، کە گرنگترینیان یەکەی پێوانەکردنی گەورەنەتۆو یەکەیە و یەکەی پێوانەکردنی پیزۆلێسیریک\nئەوەی کە تایبەتمەندی ئەم سیستەمە یە لە چارەسەری بنێشت دا جۆری ئەو لەرینەیە کە بەرهەم دەهێنێت کە لەی لەی ئەستوونی لە ئەم جۆرە ئامێرە ی ئۆلۆسۆندا لە لەیلەی ئەستوونی بەکار بەکار دەبرێن، یەکێک لە سوودەکانی ئەم سیستەمە ئەوەیە کە جۆری ئەو لەیرانە بەکار هاتووەکانی تێدا هەستی ئازاری نەخۆش کەم دەکاتەوە، و ئەوەی جێی سەرنج بێت کە هەندێک شلەی دیاریکراو بۆ شوشش بەکار دەهێنرێ لە هاوشان لەگەڵ بەکارهێنانی ئامێرەکانی پاککردنەوەی ئۆراسۆنی، وە لە جۆری ئەو شلە شانەی کە لەم جۆرە پاککردنەوەی هایدرۆکسیلی ئەپاتیت بەکار دەهێنرێ و ئەوەش جێی سەرنج دان کە هەندێک شلەی دیاریکراو بۆ شوشش بەکار دەهێنرێ بۆ شوششوشلەگەڵ بەکارهێنانی ئامێرەکانی پاککردنەوەی ئۆلۆسۆنی، وە لە جۆری ئەو شلە شانەی کە لەم جۆرە پاککردنەوەی هایدرۆکسیلی ئەپاتیت (hydroxyl apatite apatite) بەکار دەهێنرێ و ئەوەش جێی سەرنج دان کە هەندێک شلەی دیاریکراو بۆ شوششوش بەکار دەهێنرێ لە هاوشان لەگەڵ بەکارهێنانی ئامێری پاککردنەوەی ئۆراسۆنی، وە یەکێک لە سوودەکانی ئەم سیستەمە ئەوەیە کە جۆری ئەو لەیلەلە بەکار هاتووەکانی تێدا هەستی ئازاری نەخۆش کەم دەکاتەوە، وە ئەوەی جێی سەرنج بێت کە هەندێک شلە ی دیاریکراو بۆ شوششوشبەکار بەکار دەهێنرێ لە هاوشان لەگەڵ بەکارهێنانی ئامێری پاککردنەوەی ئۆراسۆنی، وە لە جۆری ئەو شلە ی بەکار هاتوو لە جۆری ئەو لەیلەبەکار هاتووە تێیدا هەستی ئازاری نەخۆش کەم دەکاتەوە هایدرۆکسیاپاتیت و سیلیکۆن کاربید ، ئەو شلەی بەکارهاتووە لەسەر بنەمای بەرهەمهێنانی چینێکی سمێڕ لەسەر ڕووی ددان کە دەبێتە هۆی کەمکردنەوەی هەستیارییەکەی ، ئەم سیستمە بۆ چارەسەری کاریگەر و بەهێز لەگەڵ کەمکردنەوەی بڕی ونبوونی ددان لەکاتی پرۆسەی پاککردنەوەدا ، دیزاین کراوە ، کاریگەریی ئەم جۆرە شلەی بەکارهاتوو لە لابردندا بەندە .\nڕێگری لە کلێوی ددان:\nهەنگاوی سەرەکی لە ڕێگرتن لە پێکهاتنی لیمۆ ، ڕێگرتنە لە پێکهێنانی پلاک و پەیوەستبوون بە ددان و ڕەقی ، هەروەها مادەی وا هەیە کە بەکاردێت بۆ ئەوەی پلاک بە گۆڕینی تایبەتمەندییە کیمیاییەکانی یەوە بە ڕووی ددانەکان بچەسپێت ، وەک ئەنتی بایتیک و ئەنزیم و ستریلایزەر ( 4 ) و بۆ ڕێگەگرتن لە کلۆمی ددان هەندێک کار هەیە کە پەیڕەوی دەکەن ، لەوانە :\nفڵچەی ددان ی بە فڵچەی ددانی نەرم بە لایەنی کەمەوە دوو جار لە ڕۆژێکدا بۆ ماوەی دوو خولەک ، گرنگیدان بە خاوێنکردنەوەی ڕووەکانی ڕەق بۆ گەیشتن ، هەندێک لێکۆڵینەوە ش هەن کە ئاماژە بە کاریگەری بەکارهێنانی فڵچەی کارەبایی لە فڵچەی دداندا دەکەن ، بە باشتری بەکارهێنانی هەویری ددان کە فلولۆریدی تێدایە و بەربەرست بوون بەرامبەر بە لیمۆ .\nپاککردنەوە لەنێوان ددانەکان بە بەکارهێنانی فڵچەی ددانی پزیشکی ، چونکە بەکارهێنانی فڵچەی ددان تاکە ڕێگەیە بۆ پاککردنەوەی پلاک لەنێوان ددانەکان و ڕێگرتن لە پێکهێنانی لیمۆ ، باشتر وایە ڕۆژانە فڵچەی ددان بەکاربهێنیت ، پێش ئەنجامدانی فڵچەی ددان .\nبەکارهێنانی وشکانی بەکتریاکوژی بۆ رێگریکردن لە گەشەی و یەکێک لە جۆرەکانی وشوازەکسیدینی دەمی دژە بەکتریا کە وشوکسیدینی زارەکی تێدایە، وە پێشنیار دەکرێت ئەم شۆرشنە بەکار بێت کاتێک لەلایەن پزیشکەکەتەوە پێشنیار دەکرێت بۆ کەمکردنەوەی هەلی لکاندنی پلاک بە ڕووی ددانەوە ، لەگەڵ ئەوەشدا ناکۆکی هەیە لەسەر بەکارهێنانی ئەو وشانە لە حاڵەتی ئەو کەسانەی بنێشتی تەندروستیان هەیە ، هەروەها پێویستە تێبینی ئەوە بکرێت کە بەکارهێنانی دەموشەکانی کلۆرەکسیدین کە لە خۆدەوشەکانی کلارهێکسیدین دا هەیە دەبێتە هۆی ڕەنگ ڕەنگکردنی ددانەکان و ڕەنگێکی قاوەییان پێ دەدات و ئەوەی جێگای تێبینییە کە دەم بە ئاو شۆردەکرێت . باشە لە نێوان فڵچەکردنی ددان و بەکارهێنانی شۆردنی دەم چونکە لەوانەیە هەویری ددان ئەو ماددانەی تێدا بێت کە کاری شۆردنی دەم و دەم یان دەشواتەوە\nخۆدوورگرتن لەجگەرەکێشان ، چونکە وازهێنان لەجگەرەکێشان ، تەندروستی دەم و بنێشت زۆر باش دەکات ، چونکە جگەرەکێشان یەکێکە لەگرنگترین هۆکارەکانی دروستبوونی نەخۆشی بنێشت .\nسەردانی پزیشکی ددان بکە بە شێوەی خولی.\nددانلابردنی کاری ددان بەبێ پزیشک


ته‌ندروستی جیهانی هه‌ماهه‌نگی له‌نێوان فه‌رمانگه‌كانی سلێمانی دروست ده‌كات\nرێكخراوی ته‌ندروستی جیهانی و به هاوكاری هه‌ردوو وه‌زاره‌تی ته‌ندروستی عیراق و هه‌رێمی كوردستان خولێكی تایبه‌ت به هه‌ماهه‌نگی و په‌یوه‌ندیكردن له‌كاتی بڵاوبوونه‌وه‌ی په‌تا و نه‌خۆشییه‌كان بۆ فه‌رمانبه‌رانی سلێمانی كرده‌وه و ماوه‌ی (5) رۆژ به‌رده‌وام ده‌بێت.\nد.رزگار عه‌لی- به‌رێوبه‌ری خۆپاراستنی ته‌ندروستی سلێمانی- رایگه‌یاند: خوله‌كه به‌رێوبه‌رایه‌تی خۆپاراستنی سلێمانی به هاوكاری رێكخراوی ته‌ندروستی جیهانی ئاماده‌ی كردووه و تێیدا فه‌رمانبه‌رانی پارێزگا و قائیمقامییه‌تی سلێمانی و ته‌ندروستی و په‌روه‌رده و ئاو به‌شداری تێدا ده‌كه‌ن و له (8 بۆ12)ی ئه‌م مانگه له هوتێل تایتانیكی سلێمانی به‌رده‌وام ده‌بێت.\nوتيشی: ئامانجیش له كاره‌كه ته‌نها دروستكردنی هه‌ماهه‌نگی زیاتره له‌نێوان لایه‌نه په‌یوه‌ندیداره‌كان بۆ ئه‌وه‌ی له‌كاتی ده‌ركه‌وتنی په‌تا و نه‌خۆشییه‌كاندا به‌هه‌موو لایه‌ك كۆنترۆڵی بكه‌ین و رێگه بگرین له بڵاوبونه‌وه‌ی، چونكه ته‌نها به لایه‌نه ته‌ندروستییه‌كان ناتوانرێت كۆنترۆڵی بڵاوبونه‌وه‌ی په‌تا و نه‌خۆشییه‌كان بكرێت.\nراگەیاندنی قائیمقامیەتی سليَمانی\n834 جار خوێندراوه‌ته‌وه\nده‌ست به‌سه‌ر بڕێك هه‌نجیری وشككراودا گیراوه...\nقائیمقامی سلێمانی: خانووی گه‌ڕه‌كه كۆنه‌كان ده‌بێت به خشتی ناوخۆیی روپۆش بكرێن...\nقائیمقامیەتی سلێمانی، ئاماری مانگی ئاب بڵاودەكاتەوە...\nنرخی ئەمپێری مۆلیدەی ئەهلی بۆ مانگی ئاب دیاری كرا...\n» سلێمانی ... خوارده‌مه‌نی میلله‌ت داخرا\n» قائیمقامی سلێمانی: ئەوەی لە سلێمانی دەكرێت لە شارەكانی تری عێراق و هەرێم نەكراوە\n» قائیمقامی سلێمانی؛ هه‌ر ئه‌مڕۆ كێشه‌ی شایه‌ن سیتی چاره‌سه‌ر ده‌كرێت\n» سلێمانی ... كارگه‌ی ئالیك داده‌خرێت\n» لیژنه هاوبه‌شه‌كان ئه‌م دو شوێنه داده‌خات\n» په‌رله‌مان و حكومه‌ت له قائیمقامیه‌تی سلێمانی گفتوگۆ له‌سه‌ر گه‌ڕه‌كی شێخان ده‌كه‌ن\n» سلێمانی ... گۆشتفرۆشی سابیر داده‌خرێت\n» قائیمقامیەتی سلێمانی هەواڵێک رەت دەکاتەوە\n» سلێمانی ... دوو ئارایشتگا دادەخرێت


پیاوێك نەیزانی بڕوخێ... رجل لم يعرف الانهيار\nپیاوێك نەیزانی بڕوخێ... رجل لم يعرف الانهيار\nاصدر ما يسمى بمجلس قيادة الثورة في مثل يومنا هذا اي يوم 6/9/1988 عفوا عاما وشاملا لكل العراقيين عدا جلال طالباني..\nسی ساڵ لەمەوبەر لەرۆژێكی وەك ئەمڕۆدا، واتە رۆژی 6/9/1988 ئەنجومەنی بەناو سەركردایەتی شۆڕشی سەر بە حزبی بەعسی ئەو سەردەمە... بەیانێكی بڵاوكردەوە، تیایدا كۆتایی هاتن و سەركەوتنی هەڵمەتەكانی ئەنفالیان دژی كورد راگەیاند، هاوكات لێبوردنێكی گشتی بۆ سەرجەم عیراقیەكان جاڕ درا، جگە لە یەك كەسی عیراقی نەبێت، ئەویش جەلال تاڵەبانی بوو.\nئەو رۆژە، تاریكترین و رەشترین و ترسناكترین رۆژ بوو لە مێژووی كورددا، چونكە 182,000 كورد بێ سەرو شوێن و بێگۆڕ كرابوون، 4500 گوند سوتماك كرابوون، یەك كارێزو كانیلەی باشوری كوردستان نەمابوو كوێر نەكرابێتەوە، بیرۆكەی راگواستنی هەردوو پارێزگای سلێمانی و دهۆك-یش لەئارادابوو كە لە شاری هەولێرو بەناوی پارێزگای حوكمی زاتی (ئۆتۆنۆمی) جێگیربكرێنەوە.\nرۆژ لەمە سەختترو رەشتر دەبێت كام رۆژە بێت!!؟؟\nهەرلەو رۆژەدا هەردوو بلۆكی سۆسیالیست و سەرمایەداری پشتگیریی تەواوی رژێمەكەی بەغدایان دەكرد، ئیسلامیەكان و ئیخوان موسلمینیش دەستخۆشیان لە هەڵمەتەكانی ئەنفال دەكرد، هەموو كورد بۆ تروسكاییەك لە ئەوسەری تونێلی مێژوودا چاوێكیان كردبوە هەزار..\nكەم پیاو لەسەنگەردا مابوون، كەم ژن ورەیان بەرنەدابوو..\nقڕكردن و لەناوبردنی ئەم میللەتە تەنها و تەنها پێویستی بەكات بوو، لەناوبردنمان ببوە مەبەستێكی ستراتیژی و سەرەكی بەعسیەكان و رژێمەكەیان..\nئەو پیاوە بەپێوە مابوو، وەك شێر دەینەڕاند بەسەر دوژمنەكانیدا.. گاڵتەی بە لێبوردن و دیوارە پۆڵاییەكانی بەعس دەكرد، باسی بەرگری و سەربەرزی دەكرد، باسی تۆڵەو نەعرەتەی پێشمەرگەی دەكرد، بەعسیەكانی دەتۆقاندو پێی دەوتن پەتی زوڵم و زۆر لە ئەستووریدا دەپسێت، بەباسی دیموكراسی وكۆمەڵگەی مەدەنی دەیترساندن، لەو رۆژگارە رەشەدا باسی ئەمڕۆی پڕ ئازادی بۆ بەعسیەكان كردو قاقا بە قامچیەكانی دەستیان پێدەكەنی.\nلە ترۆپكی نەهامەتی و رەشەكوژی میللەتدا، لەساتێكدا زۆربەی پیاوەكان وەك پەیكەر دادەڕمان و چۆكیان دادەدا.. ئەو پێشبینی بەهاری ئازادیی بۆ دەكردن، ئەو كێوێك بوو لە ورە، ئەو دەریایەك بوو لە هیوا، ئەو بووە سونبلی مقاوەمەت و وتی: بەڵێ رووخان شتێك نیە پێی بدۆڕێین.. لەم شەوە تاریك و توشەدا خۆرێكی رووناكتر دەبینم، ئەم نشوستەی ئێستا هیچ نیە تەنها وچانی تێكۆشەرێك نەبێت، لەم ئەنفالستانەدا پاشەڕرۆژی گەشترو ئاڵتر دەبینم...\nدەزانن چۆن و بۆچی هەموو وتەكانی هاتنەدی؟؟!!\nنەوەیەك لەشیر.. نەوەیەك لە قوڕ!! \nخۆزگەم بە هێمنیەكەی جارانت!!


ئارام عەلی عەزیز: جەنگی بایۆلۆجی، جەنگى بێ مەسرەف. – WTARIKURD\nئارام عەلی عەزیز: جەنگی بایۆلۆجی، جەنگى بێ مەسرەف.\nبە بێ دەنگی زرمە زرم و گرمە گرمى تۆپ و رۆکێت، جەنگێگی نیمچە جیهانى بەڕێوە دەچێت. لەم جەنگەدا رۆکێت و فرۆکە بوونیان نیە، بەڵکو ڤایرۆس و بەکتریا چەکن. ئەم چەکە بێدەنگە چەکێکی تازە نیە، بەڵکو لە دێر زەمانەوە ڤایرۆس و بەکتریا بۆ بڵاوکردنەوەى نەخۆشی تاعون و ئەنتراکس و ئایدز بۆ تێکشکاندنى بەرامبەر گیراونەتە بەر، ئەمە جگە لە بەکارهێنانى ژەهر وەکو شێوازێکى تەسفیەکردنى پادشاو دەسەڵاتدارەکان. ئەم جۆرە شێوازى جەنگەیش تا ئەوپەڕى شێوازێکى نامرۆڤانەیەو بەکارهێنەرانى دوژمنى ئینسانیەتن.\nبڵاوبوونەوى ڤایرۆسی کۆرۆنا لە چین، کە ژمارەیەکى زۆرى قوربانیی لێکەوتۆتەوەو ژیانی رۆژانەى ئیفلیج کردوە، چەندین لێکدانەوەى هێناوەتە ئاراوە، کە هەمویان کۆدەبنەوە لە دەستەواژەى بۆچى لە چین؟\nئاشکرایە کە ئەمڕۆ چین هێزێکى ئابورى گەورەى جیهانە، کێبڕکێیەتى لەسەر یەکەمبوون، گەشەى ئابوری ئێستاى چین ساڵانە 6% و هی ئەمریکا لە 2%. چین وەکو هێزێکى ئابورى و تەکنەلۆجی بەهێز بەرهەم و کاڵاى تەواوى سنورە جیاجیاکانى دەوڵەت و سنورە ئایدۆلۆجیەکانى بڕیوەو زۆربەى بازاڕەکانى کۆنتڕۆڵکردوە.\nوەڵامى پرسیارەکەى سەرەوەمان لێرەوە دەستپێدەکات، کە لەوانەیە بە پێی پێدراوە زەمانیی و سیاسەتى دەوڵەتانى کە یەکەمبوونى چین قەبوڵ ناکەن و نایانەوێ خۆیان بێنە خوارەوە لە پشت ئەم مەسەلەیەوە بێت.\nپێش بڵاوبوونەوىى ڤایرۆسى کۆرۆنا گوتارى ئەمریکی بەرامبەر بە چین لە ( تەرهیب و تەرغیب ) دا خۆى دەنواند، تەرهیبی سەپاندنى سزاو تەرغیبى نزیکبوونەوەو هاوکارى ئابووری.\nدواى بڵاوبونەوەى کۆرۆنایش پۆمپیۆى وەزیرى دەرەوەى ئەمریکا بە ئاشکرا باس لە قەبوڵنەکردنى زاڵبوونى هەژمونى ئابورى چینى لە ئەمریکا دەکات و، وەزیرى دارایی ئەمریکایش خۆشحاڵى خۆى بە بڵاوبوونەوەى کۆرۆنا لە چین دەردەبڕێت. هۆکارى ئەمەیش ئەوەیە کە ئەمریکا هەرچەندە باس لە تێگەیشتن و نزیکبوونەوەى بازرگانى لە گەڵ چین دەکات، بەڵام ناتوانێت کێبڕکێ لە گەڵ خێرایی و ئاستى پێشکەوتنى چین بکات، ئەو کاتەیش شەراکەت لە گەڵ چین دەبێتە سەرەتاى کۆتایی هاتنى. ئەمانە چەندین ئاماژەن وادەکەن کە پێشبینى ئەگەرى بوونى دەستى ئەمریکا لە بڵاوبوونەوى ڤایرۆسى کۆرۆنا لە چین بکرێت.\nچین وڵاتێکە ژمارەى دانیشتوانى ملیارێک و چوارسەد ملیۆنە، لە روى تەکنەلۆجیاى سەربازیی و پیشەسازیدا زۆر بەهێزە، بە جەنگ و رووبەڕووبوونەوەى سەربازى تێک ناشکێنرێت، بەڵام بە بڵاوکردنەوەى پەتاو کۆرۆنا، زۆرى ژمارەى دانیشتوانەکەى لە خاڵێکى هێزەوە دەبێت بە خاڵێکى لاوازی بۆى، ئەمە جگە لە کێشەو گرفت و قەیران و ئاڵۆزى دیکەى ئەم پەتایە لە ناوخۆدا دەیهێنێتە ئاراوە.\nهەرچەندە چین باس لەوە دەکات لەوانەیە هەڵەى تاقیگەیی بووبێتە هۆى بڵاوبوونەوەى ڤایرۆسى کۆرۆنا لە وڵاتەکەى، کە خەریکە ببێتە پەتایەکى جیهانى، بەڵام پێناچێت ئەم لێکدانەوەیەى چین راست بێت، بەڵکو لەوانەیە بۆ هەڵگرتنى کۆرۆنا بێت لە ناو دوونانى گەرم بۆ ئەمریکا.\nنوری کەریم: نوسەرو بنوس و لافاوی رشانەوەی چاپخانەکان/ بەشی دووەم.\nئارام هادی: ئیدلب لە ستراتیژی قوڵی ئەردۆغاندا.


گڕكانی شاخی ئەتنا لە ئیتالیا و مەترسی گازی دوانەئۆكسیدی گۆگرد لەسەر عیراق؟ – Knwe.org\nسەرەکی » راپۆرت » گڕكانی شاخی ئەتنا لە ئیتالیا و مەترسی گازی دوانەئۆكسیدی گۆگرد لەسەر عیراق؟\nگڕكانی شاخی ئەتنا لە ئیتالیا و مەترسی گازی دوانەئۆكسیدی گۆگرد لەسەر عیراق؟\nئامادەكردنی: فەهمی عوسمان محەمەد خوێندكاری دكتۆرا\nتارینا ئارام بەشی جیۆلۆجی\nجارێكیتر گڕكانی ئەتنا لە ئیتالیا چالاكبووەتەوە لە شەوی (31/3/2021). ئەم شوێنە بە چالاكترین شوێنی گڕكانەكان دادەنرێت لە ئەوروپادا. مێژووی چالاكی ئەم گڕكانە دەگەڕێتەوە بۆ (122) ساڵ پ.ز. گڕكانی ئەتنا بووە هۆی دەرپەڕاندنی بەشێكی زۆر بەردی ئاگری (لاڤا lava flow) لە چینە شلەكانی ناوەوەی زەوی بۆ سەر رووی زەوی هەروەها لەگەڵیدا بەشێكی زۆر تۆز و گازی ژەهراوی دەرپەڕاند كە مەترسیدارترینیان دوانەئۆكسیدی گۆگرد. ئەم گڕكانە نزیكە لە شكاندنی پێوانەی زۆرترین كاتی چالاكبوون واتە هاویشتنەدەرەوەی بەردە تواوەكان لەو ناوچەیەدا .ئەم بەردە ئاگرینە تواوانە دەڕژێنە ناو دەریای ناوەڕاست بەڕێژەی ساڵانەی چەند سانتیمەترێك كە مەترسی روودانی سونامی (شەپۆلە بەرزەكان رۆخی رووبارەكان) لێناكرێت. بەڵام ئەو تۆزەی كە دروستی دەكات كە (تۆزی ئاشvolcanic Ash)مەترسی بۆ هاتوچۆ و گواستنەوەی فڕۆكەوانی دروستدەكات چونكە مەزەندە دەكرێت تۆزەكەی بۆ بەرزی 5800 مەتر بەرزبێتەوە بەرەو باشووری خۆرهەڵات دەڕوات، بۆیە سەنتەری كاتینا بۆ چاودێری گڕكانەكان و دەزگای (Volcanic Ash Advisory Center Toulouse (VAAC)) رەنگی سووری بۆ ئەم جارەی سوڕی ژیانی ئەتنا هەڵكردووە. بڕوانە وێنەی یەكەم. هەروەها دەزگای كاتینا پێیوایە ئەم زیادبوونی چالاكییە دەگەڕێتەوە بۆ روودانی زەمینلەرزەیەك كە لە ساڵی 2018 روویداو كەهۆكاری زیاتر چالاك بوونی پێ بەخشیووە. چالاكی ئەم گڕكانە وای لە خەڵكی كردووە لەو ناوچەیە تووشی دڵەڕاوكێبن، بەڵام دەزگا پەیوەندیدارەكان هۆشیاریداوە بە دانیشتووانی ئەو ناوچەیە كە خۆیان بەدووربگرن، بەڵام پێویست بەدڵەڕاوكێ ناكات و تەنها خۆیان بپارێزن لەنزیك بوونەوە.\nهەرچی گازە ژەهراوییەكەشییەتی كە بریتییە لە دوانەئۆكسیدی كبریت بەشێوەی پەڵەیەك بەرەو وڵاتانی دەریای ناوەڕاست بەڕێكەوت كە مەزەندە دەكرێت خەستی رێژەی دوانەئۆكسیدی كبریتی بگاتە نزیكەی [10-15 molecules / cm2] وێنەی ژمارە دوو (CAMS sulphur dioxide forecasts) و لە رۆژی 5/4/2021 بەپێی پێشبینی دەزگاكانی كەشناسی ئەم پەڵەیە دەگاتە عیراق و پێشبینی ئەوە دەكرێت كە هەندێك كیشەی لاوەكی بۆ ئەو كەسانە دروست بكات كە كێشەی هەناسەدانیان هەیە یاخود كاریگەرن بەبوونی گازی دوانە ئۆكسیدی گۆگرد. بەڵام بەهیچ شێوەیەك مەترسی بۆ سەرژیانی خەڵكی ئەم ناوچەیە نییەو زۆر ئاساییە ئەم دیاردەیە.\nپێشبینی دابەش بوونی گازی دوانە ئۆكسیدی گۆگرد بۆ رۆژی 5/4/2021 (CAMS Sulphur dioxide forecast)


سكرتێری په‌رله‌مانی كوردستان پێشوازی له‌وه‌فدێكی باڵیۆزخانه‌ی ئه‌مریكا كرد\n10/12/2007 03:55:00 م\nپاش نیوه‌ڕۆی ئه‌مڕۆ 10/12/2007 به‌رێز فرسه‌ت ئه‌حمه‌د سكرتێری په‌رله‌مانی كوردستان له‌نووسینگه‌ی خۆی له‌ته‌لاری په‌رله‌مان پێشوازی كرد له‌خاتوو ئاودن مكرمان ئه‌فسه‌ری رامیاری و ئابوری و به‌رپرسی ماده‌ی 140و گلێن ساركا ئه‌فسه‌ری حوكمڕانی له‌نووسینگه‌ی باڵیۆزخانه‌ی ئه‌مه‌ریكا له‌هه‌ولێر. له‌دیدارێكدا كه ئارام ره‌سوڵ مامه‌ند ئه‌ندامی په‌رله‌مانی كوردستان ئاماده‌یبوو،ماده‌ی 140 ی ده‌ستوری عیراق خرایه به‌رباس و گفتوگۆ. <?xml:namespace prefix = o ns = "urn:schemas-microsoft-com:office:office" />\nسكرتێری په‌رله‌مانی كوردستان ئه‌وه‌ی روونكرده‌وه كه به‌پێی به‌ڵگه‌نامه و دۆكیۆمینته مێژووییه‌كان له‌نێویشیان دا راپۆرتی كۆمه‌ڵه‌ی نه‌ته‌وه‌كان له‌ساڵی 1925 ئه‌وه‌یان سه‌لماندووه كه كه‌ركوك و ئه‌و ناوچه كێشه‌دارانه‌ی ماده‌ی 140 ده‌یانگرێته‌وه به‌شێكن له‌كوردستان و بۆچه‌سپاندنی ئه‌و راستیه‌ش گه‌لی كورد به‌هه‌زاران قوربانی داوه، هه‌روه‌ها رایگه‌یاند پاراستنی ئاشتی و سه‌قامگیری خۆی له‌جێبه‌جێكردنی ماده‌ی 140 ده‌بینێته‌وه‌و له‌كاتی جێبه‌جێ نه‌كردنیشی گه‌لی كوردستان متمانه‌ی به‌حكومه‌تی عیراقی نامێنێ كه‌ئێستا به‌رپرسه له‌جێبه‌جێ نه‌كردنی ماده‌كه وه‌ك پێویست و گه‌ر هاتوو دانیشتوانی ناوچه كێشه‌داره‌كانیش بێ هیوابن له‌گه‌ڕانه‌وه‌ی ناوچه‌كانیان بۆ هه‌رێمی كوردستان ئه‌وه خزمه‌تی سه‌قامگیری و ئاسایش ناكات به‌تایبه‌تیش كه هاوڵاتیانمان به‌رده‌وام هه‌ست به‌هه‌ڵوێستی نه‌رێنی به‌رپرسانی عیراقی ده‌كه‌ن به‌رامبه‌ر جێبه‌جێكردنی ته‌واوی ماده و بڕگه ده‌ستوریه‌كانی په‌یوه‌ست به‌كوردستان كه‌مافی به‌شداربوون و هاوبه‌شی راسته‌قینه‌ی هه‌یه له‌ده‌سه‌ڵات و داهات دا.\nله‌ته‌وه‌رێكی دیكه‌ی دانیشتنه‌كه‌دا باس له‌چۆنیه‌تی پته‌وكردنی په‌یوه‌ندی نێوان په‌رله‌مانی كوردستان و نووسینگه‌ی باڵیۆزخانه‌ی ئه‌مه‌ریكا كرا له‌بواری پشتگیری كردنی په‌رله‌مانی كوردستان له‌ڕووی ته‌كنیكی و شاره‌زایی په‌رله‌مانی و سود وه‌رگرتن له‌تواناكانیان.


تەحریر ئەلشام ڕێککەوتنی ئاشتی لە ئیدلیب ڕەتدەکەنەوە\nی مانگی سێ ٠٨, ٢٠٢٠\nلەمیانەی ڕەخنەکانی ئاڕاستەی کشانەوەیان کراوە لە شەڕی نێوان هێزەکانی ڕژێمی ئەسەد و هێزەکانی تورکیادا لە ئیدلیب ، کۆمەڵەی تەحریر ئەلشام بەیاننامەیەکی مایەی نیگەرانیان دەرکرد کەتێدا باس لە ڕێککەوتنی نێوان تورکیا و ڕووسیا لە ئیدلیب دەکەن.\nئەو کۆمەڵەیەی لەسەر ئاستی نێودەوڵەتی لە نێو لیستی تیرورستاندایە، دەڵێیت ڕێککەوتنەکەی نێوان پۆتن و ئەردۆغان تەمومژاویە و ڕوون نییە.\nلە بەیاننامەیەکدا شەوی شەممەدا سوپاسی خۆیان ئاڕاستەی تورکیا کرد و ئاماژەیان دا بەوەی تورکیا ئەو ڕێککەوتنە هەڵدەوەشێنێتەوە لەبەر دوو هۆ، یەکەمیان هەوڵی مۆسکۆ بۆ بەهێزکردنی دەستگرتنەوەی ئەسەد بەسەر ئیدلیب، و دووەمیان ئەوەی ئەو ڕێککەوتنە ڕوون نییە.\nکۆمەڵەکە داوای لە چەکدارەکانی کردووە لە شەڕکردن دژ بە هێزەکانی ڕژێم و ڕووسیا بەردەوامببن .\nبەیاننامەکەی هیئەت تەحریرئەلشام کە بەهێزترین گروپی چەکداربوو لە ئیدلیب، هاتووە لەم دەمەی ڕەخنەیان لێگیراوە لەلایەن کۆمەلەکانی چەکداری ترەوە ئەوانەی بەرەی نیشتیمانی ڕزگارکردن پێك دەهێنن بەوەی دەستیان لە شەڕ لە گەڵیان بەرامبەر هێزەکانی ڕژیمی ئەسەد هەڵگرتووە.\nڕێکەوتنی نێوان مۆسکۆ و ئەنکەرە لە بارەی ئیدلیب کەوتە قۆناغی جێبەجێکردنەوە


"ده‌ست مه‌خه‌ره پایته‌خته‌كه‌مانه‌وه"\nوه‌زیرێكی ئیسرائیلی: ئۆرشه‌لیم له هاوسۆزیی ئه‌ردۆغان گرنگتره\nئیسرائیل رۆژهه‌ڵاتی ناوه‌ڕاست ئه‌ردۆغان\nئه‌ردۆغان به‌و قسانه ئیسرائیلی توڕه‌كردووه كه گوتبووی: "به‌ڕێز تره‌مپ، داننان به ئۆرشه‌لیم (قودس) وه‌ك پایته‌ختی ئیسرائیل و گواستنه‌وه‌ی باڵیۆزخانه بۆی، كاردانه‌وه‌ی لێده‌كه‌وێته‌وه‌و ئۆرشه‌لیم (قودس) بۆ موسڵمانان هێڵی سووره، ئه‌گه‌ر ئه‌و كاره بكه‌یت، په‌یوه‌ندییه دیپلۆماسییه‌كانمان له‌گه‌ڵ ئیسرائیل ده‌پچڕێنین".\nكاتس هاجم، وه‌زیری گه‌یاندنی ئیسرائیل، وه‌ڵامی ئه‌ردۆغانی داوه‌ته‌وه‌و گوتوویه‌تی: "ئیمه فه‌رمان و هه‌ڕه‌شه له سه‌رۆكی توركیا وه‌رناگرین، ئیسرائیل ده‌وڵه‌تێكی خاوه‌ن سه‌روه‌رییه و پایته‌خته‌كه‌ی ئۆرشه‌لیم (قودس)ـه.\nهه‌روه‌ها نڤتالی پنیت، وه‌زیری فێركردنی ئیسرائیلی له وه‌ڵامی ئه‌ردۆغان دا ده‌ڵێت: "هه‌میشه ره‌خنه هه‌یه، به‌ڵام له كۆتاییدا ئۆرشه‌لیم (قودس)ـی یه‌كگرتوو، باشتره له هاوسۆزیی ئه‌ردۆغان".\nرۆژنامه‌ی ئۆرشه‌لیم پۆست له زاری وه‌زیره ئیسرائیلییه‌كه‌وه نوسیوویه‌تی "به‌داخه‌وه ئه‌ردۆغان هیچ ده‌رفه‌تێك بۆ هێرشكردنه سه‌ر ئیسرائیل به‌فێڕۆ نادات، به‌ڵام پێویسته ئیسرائیل ئامانجه‌كانی بهێنێته‌دی و یه‌كێك له‌و ئامانجانه‌ش داننانه به ئۆرشه‌لیم (قودس) وه‌ك پایته‌ختی ئیسرائیل".


جێگری به‌رپرسی سه‌ركردایه‌تی كه‌ركوك- گه‌رمیانی پارتی ده‌ڵێت، بە ناوی چەکداریی داعشەوە تەقە لە ھاووڵاتییانی کورد ده‌كرێت بۆ ئەوەی ناچار بکرێن ناوچەکانیان بەجێ بێڵن.\nدیاری حسێن جێگری بەرپرسی سەرکردایەتیی کەرکووک- گەرمیانی پارتی بە مالپەڕی فەرمیی حزبه‌كه‌ی ڕاگەیاندوه: "پرۆسەی تەعریب و زۆریھێنان بۆ سەر ھاووڵاتییانی کوردی کەرکووک چڕ کراوەتەوە و ھەر ڕۆژە و لەژێر ناوێک و بە بڕیارێک بازاڕ و گەڕەکەکانی کورد لە شاری کەرکووک تێک دەدرێن و کەسیش نییە بەرگری لە ھاووڵاتییانی کورد لە کەرکووک بکات، ئەو ھەموو تەعریب و زۆڵمەی لە کوردانی کەرکووک دەکرێت بە پیلان و بڕیاری پێشوەختە کاری بۆ دەکرێت."\nوتیشی: "دەرکردنی کورد لەنێو شاری کەرکووک پەڕیوەتەوە بۆ گوندەکانیش ئێستا دەیانەوێ کوردانی کاکەیی لەسەر گوندەکانیان دەر بکرێن، ھەندێک جار بە ناوی چەکداری داعشەوە عەرەبی شۆڤێنی تەقە لە ھاووڵاتییانی کورد دەکەن بۆ ئەوەی ناچار بکرێن ناوچەکانیان بەجێ بێڵن بۆ ئەوان."\nدیاری حوسێن جەختی کردەوە: "چەند ڕۆژێکە ھەڵمەتێک بۆ تێکدانی ژمارەیەک بازاڕ و گەڕەکی کورد لە کەرکووک دەستی پێ کردووە و دەیانەوێت بە قۆناغ کورد بسڕنەوە لە شارەکەیان، ئەگەر پێشی لێ نەگیرێت مەترسییەکی زۆر گەورە لەسەر کوردانی کەرکووک ھەیە و لە داھاتوودا بە جێبەجێکردنی پیلانەکانیان کورد بێ جێگە و ڕێگە دەمێنێتەوە لە کەرکووک."


وتووێژ - نوسراو\nپێنج شەممە٣ - ڕێبەندان - ١٣٩٨٠٦:٥٣\nThursday23 - 01 - 202004:23\nوتووێژی "ڕۆژنامه‌ی كوردستان" له‌گه‌ڵ سكرتێری یه‌كیه‌تیی لاوانی دێموكراتی كوردستانی ئێران\nدواین نوێکردنەوە 02 ژانویه 2016\nبه بۆنه‌ی ڕۆژی جیهانیی لاوانه‌وه ده‌رفه‌تێك ده‌ستی دا تا له‌گه‌ڵ جه‌لال ڕه‌وانگه‌رد سكرتێری گشتیی یه‌كیه‌تیی لاوانی دێموكراتی كوردستانی ئێران، به‌تایبه‌ت له‌سه‌ر پرس و باسه‌كانی هه‌شته‌مین كونگره‌ی یەکیەتیی لاوان كه له هاوینی ئه‌مساڵدا به‌ڕێوه چوو، وتووێژێك ساز بكه‌ین.\nووتوێژ لەگەڵ ئارام جەمال ڕێکخەری فیدراسیۆنی ڕێکخراوەکانی کۆمەڵگای مەدەنی .\nلاوان: وتوێژێک لەگەڵ بەڕێز ئارام جەمال ، یەکێک لە کەسایەتیە دیار و چالاکەکانی بواری چالاکی ڕێکخراوەیی کۆمەڵگای مەدەنی باشوری کوردستان ، کە تیایدا کۆمەڵیک پرسیاری بابەتی پەیوەست دۆخی سیاسی لاوان و پەیوەستکردنەوەی بە بیروبۆچون و کاری ڕێکخراوەییان ئاراستە کراوە .


پەیامێكی مووشەكی بۆ سەدر - تۆڕی میدیایی خەڵک\nپەیامێكی مووشەكی بۆ سەدر\nكردنەئامانجی شوێنی مانەوەی محەمەد حەلبووسی سەرۆكی پەرلەمان بە هێرشی مووشەكی لە پارێزگای ئەنبار مەترسیەكانی شەپۆلی توندوتیژی زیاد دەكات بەتایبەت دوای دروستبوونی ئاراستەی پێكهێنانی حكوومەتی زۆرینەی نیشتمانی.\nدوای چەند سەعاتێك لە پەسەندكردنی هەڵبژاردنی دەستەی سەرۆكایەتی پەرلەمان لەلایەن دادگای فیدراڵییەوە، ماڵەكەی محەمەد حەلبوسی سەرۆكی پەرلەمان لە پارێزگەی ئەنبار مووشەكباران كرا بەهۆیەوە دوو منداڵ برینداربوون.\nهەڵبژاردنەكانی 10ی ئۆكتۆبەر بووەهۆی براوەبوونی سەدر بە 73 كورسی.\nسەدر هاوپەیمانێتییەكی پێكهێناوە لەگەڵ پارتی و حەلبووسی كە 163 كورسی لەخۆی دەگرێت كە دەتوانن حكومەتی زۆرینە پێكبهێنن بێ ئەوەی پێویستیان بە كورسی دیكە هەبێت، ئەمەش پشتگوێخرانی میلیشیاكان و حەشدی شەعبی نزیك لە ئێرانی بەدوادا دێت.\nلە 9ی یەنایەر محەمەد حەلبووسی و دوو جێگرەكەی لەپارتی و سەدر بۆ دەستەی سەرۆكایەتی پەرلەمان هەڵبژێردران.\nلەرۆژانی رابردوودا هێرشی بەدوای یەك ناوچەی سەوز و بنكە سەربازی و حیزبییەكانی سەر بە هاوپەیمانێتییەكەی سەدریان كردە ئامانج، بە گوتەی چاودێران ئەم هێرشە مووشەكیانە بۆ گەمارۆدانی سەدرە پەیامێكە بۆی لە ناڕەزایەتی لە گرتنەبەری رێبازی حكوومەتی زۆرینەی نیشتمانی.\nوەسام عوبێدی شرۆڤەكاری عێراقی بۆ كەناڵی سكاینیوز دەڵێت هێزەكانی چوارچێوەی هەماهەنگی كە هەڵبژاردنیان دۆڕاندووە كار دەكەن بۆ گەمارۆدانی سەدر بە پەیامی مووشەكی لە ناڕەزایەتییان لەبەرامبەر پێكهێنانی حكوومەتی زۆرینەی نیشتمانی.\nدەشڵێت عێراقی داهاتوو پەرەسەندنی زۆر بەخۆیەوە دەبینێت لەلایەن لایەنگرانی ئێرانەوە و دواجار داعش سوودمەند دەبێت لە رەوشی ئێستا و بەردەوامی ناكۆكیی نێوان سیاسییەكان، كە سەردەكێشێت بۆ هێرش لەسەرانسەری عێراق یەكێك لەوانە كوژرانی یازدە سەرباز بوون لەهێرشێكدا.\nلای خۆیەوە هاشم عەبدول كەریم شرۆڤەكاری سیاسیی دەڵێت میلیشیاكانی سەر بە ئێران تەنها زمانی توندوتیژ ی دەزانن لە بەدەستهێنانی ئامانجەكانیان، ئەوەی روودەدات پەیامێكە بە تامی ئاگر و خوێن دەڵێن كە دەنگدان و هەڵبژاردن شتێكی دیكە لە راستیدا.\nدەشڵێت سیاسەتی میلیشیاكان هەمیشە هەڕەشەیە لەسەر دەوڵەت و دامەزراوەكانی كاتێك رووبەڕووی پلانی پێچەوانەی پلانە دەرەوەییەكانیان دەبێت، هێرشەكانی چەند رۆژی رابردوو هۆكاری گووشارن دەكرێت كارتی زۆری دیكە بخرێنەگەڕ.\nروونیشیكردەوە ئەوە تێپەڕیوە كە سەدر حكوومەتی زۆرینەی نیشتمانی پێكدەهێنێت بۆیە دەبێتەهۆكاری پەنابردنی لایەنی دیكە بۆ پەرەسەندن و پارێزگاری لە دەسكەوتەكانیان و گومان لە كردنەوەی كەیسی دیكە و لێپرسینەوەیان لەسەر تاوانی ساڵاانی رابردوو.\nبەرهەم ساڵح سەرۆك كۆمار دەڵێت هێرشەكانی سەر ماڵی سەرۆكی پەرلەمان كارێكی تیرۆرستییە و كردنەئامانجی دەستكەوتی نیشتمانی و دەستوورییە.\nداواشیكرد یەكڕێزی بپارێزرێت بە ئامانجی دروستكردنی ئاشتەوایی و كردنەوەی دەرگە بۆ دروستكردنی حكوومەت كە پارێزگاری لە بەرژەوەندییە باڵاكانی وڵات بكات.\nلای خۆیەوە نەتەو یەكگرتووەكان لە راگەیەندراوێكدا شەرمەزاری هێرشەكەی كرد و بەهەوڵێك بۆ دروستكردنی ئاژاوە نێوی برد.\nچەند ڕێنماییەک بۆ ئەوەی بە باشترین شێوە منداڵەکەت بۆ نێو دونیا ڕابهێنیت!


📊 شؤمارە مەقاڵەل 374,115 | شؤمارە عەسگەل 58,967 | کتاووەل 10,977 | فایل های مرتبط 42,451 | 📼 Video 167 | 🗄 بنچەکەل(سەرکەنی=سرچشمە) 14,590\n◄ نتیجه: Found 371, page 1 of 38 Items per page: 🗐 1 🗐 5 🗐 10\n📊 10 منداڵ بەروداوی هاتوچۆ لە گەرمیان گیانیان لەدەستداوە | 🏷 ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست | 👁🗨\n👁 اێ بەخشە 6,697 گل سئرکریائە(دێینە)\n📊 224 روداوی ئاگرکەوتنەوە زیانی 200 ملیۆن دینار بە هەڵەبجە دەگەیەنێت | 🏷 ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست | 👁🗨\n➕ اێ ڕکؤردە إژ لآ Jul 25 2017 10:57PM أڕا(هاوڕێ باخەوان)\n✍ اێ بەخشە گل دؤمائن(آخرین گل) إژ لآ(هاوڕێ باخەوان): أڕاJul 29 2017 1:12AM نووآ بی(بروز بی)\n👁 اێ بەخشە 4,067 گل سئرکریائە(دێینە)\n📷 پەروەندە عەسگ 1.0.1 43 KB Jul 25 2017 11:03PM هاوڕێ باخەوان\n📊 544 ڕووداوی جۆراوجۆر لە 2016 لە تەقتەق تۆمارکراوە | 🏷 ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست | 👁🗨\n➕ اێ ڕکؤردە إژ لآ Dec 31 2016 9:05AM أڕا(هاوڕێ باخەوان)\n✍ اێ بەخشە گل دؤمائن(آخرین گل) إژ لآ(هاوڕێ باخەوان): أڕاApr 16 2017 2:24PM نووآ بی(بروز بی)\n👁 اێ بەخشە 4,852 گل سئرکریائە(دێینە)\n📊 92 کەس لە هەولێر بەهۆی رووداوەکانی هاتووچۆ گیانیان لەدەستداوە | 🏷 ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست | 👁🗨\n92 کەس لە هەولێر بەهۆی رووداوەکانی هاتووچۆ گیانیان لەدەستداوە\nدواڕۆژ، کۆچەر عەلیکۆچەر عەلی\nبەڕێوەبەرایەتی هاتووچۆی هەولێرهەولێر رایدەگەیەنێت، بەراورد بە شەش مانگی یەکەمی ساڵی رابردوو رووداوەکانی هاتووچۆ زیادیانکردووە و ئەمساڵ لە شەش مانگی یەکەمدا 92 کەس گیانیان لەدەستداوە.\nئەمڕۆ پێنجشەممە 5ی تەمووزی2018، فازڵ حاجی، وتەبێژی پۆلیسی هاتووچۆی هەولێر لە کۆنگرەیەکی ڕۆژنامەنووسیدا ئاماری شەش مانگی یەکەمی ئەمساڵی خستەڕوو و رایگەیاند، لە 1ی کانوونی دووەم تا 30ی حوزەیرانی 2018، 21 هەزار و 500 ئۆتۆمبیل هاوردەی هەولێر کراوە، بەلام لە شەش مانگی ساڵی رابردوو نزیکەی 40 هەزار ئۆتۆمبێل هاوردەکراوە.\nوتیشی کۆی گشتی ئه و ئۆتۆمبێلانەی لە هەولێر تۆمارکراون کە هەڵگری تابلۆی هەولێرە بریتییە لە 732 هەزار و 660 بووە بە هەموو جۆرەکانییەوە، تەنها لە شەش مانگی یەکەمی ئەمساڵدا 27 هەزار 264 ئۆتۆمبێل تۆمارکراون.\nلەبارەی راییکردنی مامەڵەکانی بەناوکردن و تازەکردنەوە و تابلۆ و گواستنەوە ئاماژەی بەوەکرد، شەش مانگی یەکەمی ئەمساڵ 54 هەزارو 46 مامەڵە راییکراوە و لە بەشی مۆڵەتیش 17 هەزار و 389 مامەڵە راییکراوە لە جۆرەکانی تازەکردنەوە و ونبوون و جۆرەکانی تر، کۆی گشتی پێدانی مۆڵەتی شوفێریش لە هەولێر بریتیە لە 514 هەزار مۆڵەت کە 56 هەزار و 628 مۆڵەت دراوە بە ئافرەتان.\nفازڵ حاجی ئەوەشی وت لە شەش مانگی یەکەمی ئەمساڵدا هەزار و 816 ئۆتۆمبێل هەڵوەشاوەتەوە، بەراورد بە شەش مانگی یەکەمی ساڵی پار ژمارەکە بریتی بووە لە هەزار و 776 ئۆتۆمبێل.\nباسی لەوەشکرد، تائێستا 93 هەزار و 689 ئۆتۆمبێل پشکنینی ساڵانەیان بۆ ئەنجامدراوە لە کاتێکدا لە شەش مانگی یەکەمی 2017دا 112 هەزار و 640 ئۆتۆمبیل پشکنینیان بۆ کرابوو.\nدەڵێت سەرپێچی تۆمارکراویش لە شەش مانگی رابردوودا جگە لە کامێرا 108 هەزارو 687 سەرپێچی تۆمارکراون، بەراورد بە شەش مانگی یەکەمی ساڵی رابردوو ژمارەی سەرپێچییەکان بریتی بووە لە 188 هەزار و 284 سەرپێچی، هەرچی سەرپێچی کامێراکانیشە 75 هەزار سەرپێچی تۆمارکراون، لە شەش مانگی یەکەمی ساڵی رابردووش 76 هەزارو 750 سەرپێچی کامێرا تۆمارکرابوو.\nسەبارەت بە رووداوەکانی هاتووچۆش وتی لە شەش مانگی یەکەمی ئەمساڵ 602 رووداو تۆمارکراون کە بەهۆیانەوە 92 کەس گیانیان لەدەستداوه و 541 کەس برینداربوون و 104 رووداویش بەهۆی ماتۆڕسکیلەکان بووە، جۆری رووداوەکانیش 377 یان پێکدادان و 101 رووداویش وەرگەڕان بووە.\nبەراورد بە شەش مانگی یەکەمی ساڵی رابردوو کە 630 رووادی هاتووچۆ تۆمارکرابوون و 102 کەسیش گیانیان لەدەستدابوو.\nتایبەت بە سزا یاساییەکانی هاتووچۆش ناوبراو ئەوەی ئاشکراکرد، دوو هەزار شۆفێر دۆسیەکانیان یەکلایی کراوەتەوە کە بەشێکیان لە ڕێگەی دادگا و بەشێکی دیکەیان بەسەرپێچی دۆسیەکانیان داخراوە و 853 ئۆتۆمبیل و 937 ماتۆڕسکیل دەستیان بەسەرداگیراوه و هەزارو 451 بارهەڵگریش ڕێکاری یاساییان بەرامبەر گیراوەتەبەر بەهۆی ئەوەی کە باری زیاتریان بارکردووە.\n 📡 | 🏳 کوردیی ناوەڕاست | ماڵپەری دواڕۆژ - 05-07-2018\n➕ اێ ڕکؤردە إژ لآ Jul 5 2018 2:10PM أڕا(هاوڕێ باخەوان)\n✍ اێ بەخشە گل دؤمائن(آخرین گل) إژ لآ(بەناز جۆڵا): أڕاJul 6 2018 10:16PM نووآ بی(بروز بی)\n👁 اێ بەخشە 1,428 گل سئرکریائە(دێینە)\n🔤 ئاگادارانی ڕووداو | 🏷 ڕزگ(دەسە): واژەل واصطلاهەل | زبان مقاله: 🏳 کوردیی ناوەڕاست | 👁🗨\nکۆی (شاەد)، ئاگادارانی ڕووداو، دیەران، شادەکان، شاهیدان، شاهیدەکان، شایەتان، شایەتحالان، گوایان، گۆڤایان، گۆڤانان، گۆڤاهـان، گەواهـان، اشهاد (اشهاد\n➕ اێ ڕکؤردە إژ لآ Jan 20 2019 10:46AM أڕا(زریان سەرچناری)\n👁 اێ بەخشە 146 گل سئرکریائە(دێینە)\n📊 ئاماری 10 مانگی رابردووی رووداوی هاتوچۆ لە هەولێر | 🏷 ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست | 👁🗨\n📅 Publication date: 14-11-2014\n➕ اێ ڕکؤردە إژ لآ Nov 14 2014 10:36PM أڕا(هاوڕێ باخەوان)\n✍ اێ بەخشە گل دؤمائن(آخرین گل) إژ لآ(هاوڕێ باخەوان): أڕاNov 14 2014 10:36PM نووآ بی(بروز بی)\n👁 اێ بەخشە 4,700 گل سئرکریائە(دێینە)\n📊 ئاماری 6 مانگی رابردوی ڕووداو وکاروچالاکی بەرێوبەرایەتی هاتووچۆی سلێمانی | 🏷 ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست | 👁🗨\nئاماری 6 مانگی رابردوی ڕووداو وکاروچالاکی بەرێوبەرایەتی هاتووچۆی سلێمانی\nئاماری ڕووداو وکاروچالاکی بەرێوبەرایەتی هاتووچۆی سلێمانی بۆ (6) مانگی ڕابردووی ساڵی 2016 راگەیاند. کە(513) ڕووداو بوە.\nبەهۆی ئه و رووداوانەشەوە (91) هاوڵاتی گیانیان لەدەستداوە، کە (39) هاوڵاتیان سەرنشین و (46) هاوڵاتیان پیادەبوون، بەهۆی ئه و رووداوانەشەوە (1271) هاوڵاتی برینداربوون.\nلەسەرەتای کۆنگرەکەش ووتەبێژی هاتووچۆ رائید کاروان محەمەد صدیق تیشکی خستە سەرکاروچالاکیەکانی بەرێوبەرایەتی هاتووچۆی سلێمانی و ئاماژەی بۆ ئەوەکرد کە رووداوەکانی هاتووچۆلە(6)مانگی ئەمساڵدا (513) ڕووداو بووە و ئەمەش دەریدەخات لەچاوو (6)مانگی ساڵی ڕابردوو ڕووداوەکانی هاتووچۆ لەئەمساڵدا کەمیکردوە، کەبە پێ ئامارەکان لە(6) مانگی ساڵی پاردا (543) ڕووداوی هاتووچۆ ڕووی داوە.\nبەپێی ئه و ئامارەی ئەمساڵ ڕێژەی گیان لەدەست دان و بریندار کەمی کردوە،لە(6)مانگی ئەمساڵ (91) هاوڵاتی گیانی لەدەست داوە، کە (25) هاوڵاتیان لەناوشارو(66) هاوڵاتیان لەدەرەوەی شارگیانیان لەدەستداوە، ئەمەلەکاتێکدا ساڵی پار(107) هاوڵاتی گیانیان لەدەست داوە کە(17) هاوڵاتیان لەناوشارو(90) هاوڵاتیان لەدەرەوەی شاربووە، بەپێ ئه و ئامارەش لەو(91) هاوڵاتیەی کە (6) مانگی ئەمساڵ گیانیان لەدەست داوە،(62) هاوڵاتیان لەشوێنی ڕووداوەکان و(29) هاوڵاتیشیان لەنەخۆشخانە گیانیان لەدەست داوە. کە(6) هاوڵاتیان شۆفێربوون و(46)هاوڵاتیان سەرنشین و(39) هاوڵاتیشیان پیادەبوون.\nهەروەها بەپێی ئامارەکە لە(6)مانگی ئەمساڵدا تەنها (1271)هاوڵاتی برینداربوون، بەڵام لە(6)مانگی ساڵی پار(1277) هاوڵاتی برینداربوون. ووتەبێژی هاتووچۆ رائید کاروان محەمەد صدیق ئاماژەی بۆ ئەوەشکرد لە(6)مانگی ئەمساڵدا (16082)ئۆتۆمبێل تۆمارکراون.\nلەبەشێکی دیکەی کۆنگرەکەدا ناوبراوتیشکی خستە سەر کاروچالاکیەکانی کامێراکانی چاودێری وئاماژەی بۆ ئەوەکرد لە(6)مانگی رابردوودا کامێراکانی چاودێری لەناوشار(18444) سەرپێچی و کامێراکانی چاودێری لەدەرەوەی شار(18206) سەرپێچیان تۆمارکردوە، ئەم رێژەیەش لەچاو ساڵی پار زۆر کەمی کردوە کەئەمەش نیشانەی پابەندبوونی شۆفێران بە رێنماییەکانی هاتووچۆوە دەردەخات. هەروەها ناوبراو ئاماژەی بۆ ئەوەشکرد کە ئەفسەران و پلەدارانی هاتووچۆ لەرێی ئامێری PDI (24067) شۆفێرییان سزاداوە، لەگەڵ ئەوەشدا (287) شۆفێری بێ مۆڵەت دەستگیر کراوه و رووبەرووی یاسا کراونەتەوە و دەست بەسەر (992) ئۆتۆمبێلدا گیراوە.\nلەبەشێکی دیکەی کۆنگرە رۆژنامەوانیەکەدا ووتەبیژی هاتووچۆ رائید کاروان محەمەد صدیق ئاماژەی بۆ بەرنامە و پلانی رۆژانی جەژن کرد و ووتی: بەرێوەبەرایەتی هاتووچۆ بەبۆنەی هاتنی جەژنی رەمەزانەوە لێبوردنی گشتی بۆ سەرجەم ئه و ئۆتۆمبێلانە دەرکردوە کە لە ئێستادا لەگەراجی دەست بەسەراگرتنن، بەڵام ئەم لێبووردنە ئه و ئۆتۆمبێلانە ناگرێتەوە کە بێ سەرەتان و بە فەرمانی دادوەر گیراون، لەبەشێکی دیکەی قسەکانی دا ناوبراو ووتی: لەرۆژانی جەژندا "لیخورینی ماتۆر و ئۆتۆمبێلی بێ مۆڵەت قەدەغەیە"، هەر شۆفێرێکیش سەرپێچی بکات رووبەرووی یاسای دەکەینەوە، هەروەها ناوبراو ئاماژەی بۆ ئەوەشکرد بەکرێدانی ماتۆر بەمناڵان و سواربوونی سەرنشینی مناڵان لەناو ئۆتۆمبێلی دوا بەتاڵ واتا بارهەڵگر قەدەغەیە، بە پێچەوانەوە کاری یاسایی دژی ئه و کەسانە دەگرینە بەر کە ئه و کارە دەکەن.\nهەروەها لەبەشێکی دیکەی کۆنگرە رۆژنامەوانیەکەدا ناوبراو ئاماژەی بۆ ئەوەکرد لەپێناو هاوکاریکردنی هاوڵاتیاندا تاکو پێداویستی رۆانی جەژن بکرن لە 02-07-2016 وە هەرسێ شەقامی مەولەوی و بێکەس و کاک ئەحمەدی شێخیان لەکاتژمێر حەوتی بەیانی بۆ یەک ونیوی شه و بە رووی ئۆتۆمبێلدا داخستوە.\nئەم ئامارانەش دەریدەخات کە بەڕێوبەرایەتی هاتووچۆی سلێمانی هەمیشە لەخزمەتی هاوڵاتیاندایه و بەردەوام لەشه و نخونیدان تاکو ڕووداوەکانی هاتووچۆو زیاتر بەره و کەبوونەوە بچێت گیانی هاوڵاتیان پارێزراوبێت.\n📅 Publication date: 02-07-2016\n➕ اێ ڕکؤردە إژ لآ Aug 4 2016 7:20AM أڕا(مانو بەرزنجی)\n👁 اێ بەخشە 4,402 گل سئرکریائە(دێینە)\n📷 پەروەندە عەسگ 1.0.1 55 KB Aug 4 2016 7:20AM مانو بەرزنجی\n1. 👁 02-07-2016\n📊 ئاماری بەڕێوەبەرایەتی بەرگری شارستانی دهۆک - بۆ ڕوداوەکانی ساڵی 2017 | 🏷 ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست | 👁🗨\nئاماری بەڕێوەبەرایەتی بەرگری شارستانی دهۆک\nبەڕێوەبەرایەتی بەرگری شارستانی دهۆکدهۆک، ئاماری ڕووداوەکانی ئاگرکەوتنەوە و خنکانی لەساڵی 2017دا لە سنوری پارێزگای دهۆک بڵاوکردەوە، بەپێی ئامارەکە له و ساڵەدا هەزار و 453 ڕووداوی ئاگرکەوتنەوە و خنکان تۆمار کراون و بەهۆیانەوە 61 کەس گیانیان لەدەستداوە.\n📅 Publication date: 02-01-2018\n➕ اێ ڕکؤردە إژ لآ Jan 2 2018 7:40PM أڕا(مانو بەرزنجی)\n✍ اێ بەخشە گل دؤمائن(آخرین گل) إژ لآ(هاوڕێ باخەوان): أڕاJan 2 2018 8:19PM نووآ بی(بروز بی)\n👁 اێ بەخشە 1,297 گل سئرکریائە(دێینە)\n📊 ئاماری رووداوەکانی جەژن لە دوکان | 🏷 ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست | 👁🗨\n➕ اێ ڕکؤردە إژ لآ Sep 17 2016 4:18PM أڕا(هاوڕێ باخەوان)\n✍ اێ بەخشە گل دؤمائن(آخرین گل) إژ لآ(هاوڕێ باخەوان): أڕاSep 17 2016 4:19PM نووآ بی(بروز بی)\n👁 اێ بەخشە 4,398 گل سئرکریائە(دێینە)\n📊 ئاماری رووداوەکانی جەژن لە سۆران راگەیەنرا | 🏷 ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست | 👁🗨\nئاماری رووداوەکانی جەژن لە سۆران راگەیەنرا\nدوارۆژ، ئاکۆ حەمەد رابی\nئەمڕۆ یەکشەممە 18ی ئەیلولی 2016، بەڕێوەبەرایەتی پۆلیس و بەرگری شارستانی و پۆلیسی هاتووچۆی سۆران ئاماری رووداوەکانی جەژنی قوربانیان لە سنووری سۆران، چۆمان، رەواندز و مێرگەسۆریان راگەیاند.\nسەرەتا بەیار باڵەکی، بەڕێوەبەری بەرگری شارستانی سۆران وتی "لە رۆژانی جەژن 29 رووداوی ئاگرکەوتنەوە تۆمارکراوە، کە جگە لە زیانی ماددی هیچ زیانێکی گیانی بەدواوە نەبووە".\nئاماژەی بەوەشدا، نزیکەی 33 دۆنم لە پوش و پاوان لە دەڤەری سۆران سوتاوە.\nهەر لە کۆنگرە رۆژنامەنووسیەکەدا، هاوار ئەرگۆشی، بەڕێوەبەری راگەیاندنی پۆلیسی سۆران ئاماژەی بەوەدا، لە جەژنی قوربان دوو کەس بەهۆی کێشەی کۆمەڵایەتیەوە بە گوللە برینداربوون و سێ حاڵەتی دزیکردنیش تۆمارکراون.\nهەروەها ئیحسان چەلەبی، بەڕێوەبەری راگەیاندنی هاتووچۆی سۆران باسی لەوەکرد، لە رۆژانی جەژندا 13 رووداوی هاتووچۆ روویانداوە و بەهۆیەوە 5 هاوڵاتی برینداربوون.\nبەڕێوەبەری راگەیاندنی بەڕێوەبەرایەتییەکان جەختیان لەوە کردەوە، بەراورد بە جەژنی رەمەزان رووداوەکان کەمیانکردووە.18-09-2016\n📅 Publication date: 18-09-2016\n✨ کیفیت بەخش : 73% ✔\n➕ اێ ڕکؤردە إژ لآ Sep 18 2016 5:26PM أڕا(هاوڕێ باخەوان)\n✍ اێ بەخشە گل دؤمائن(آخرین گل) إژ لآ(هاوڕێ باخەوان): أڕاSep 18 2016 5:27PM نووآ بی(بروز بی)\n👁 اێ بەخشە 3,906 گل سئرکریائە(دێینە)\n1. 👁 18-09-2016\n| زمان دؤرسکردن وەڵگە(پەڕە): 5,164 ثانیه(اێس)


سەرەتا»مۆبایل»ئه‌ندرۆید Android»ئەپڵیكەیشن»فێرکاری چۆنیەتی دروستکردن و خوێندنەوەی کیو ئار کۆد(QR Code)\nلەلایەن Tech Eye لە 07/12/2016 0 Comments\nلەم وانیەدا باسی چۆنیەتی دروستکردنی کیو ئار کۆد(QR Code) دەکەین .\nکیو ئاڕ بریتیە لە دروستکردنی کۆدێک بە شیوەی ئەم وێنەیەی خوارەوە :\nسودی ئەم کۆدە چییە و بۆچی بەکار دێت ؟!\nلە رێگای ئەم کۆدەوە دەتوانیت جەندان زانیاری تێدا بشاریتەوە و تەنها لەم وێنەیەدا کورتی بکەیتەوە ،بۆ نمونە تۆ بزنس کاردێک دروست دەکەیت دەتەوێت چەند زانیاریەکی زۆری تێدا بێت بەڵام ناشتەوێت کاردەکەت قەڵەباڵغ بۆیە زانیاریەکانت هەمووی لە ناو کیو ئاڕێک سەیڤ دەکەیت و وێنەی کیو ئاڕەکە لە ناو بزنسس کاردەکەت دادەنێیت هەر کەسێک پیویستی بە زانیاریەکانت بێت لە ریگای ئەم دوو پڕۆگرامەی بۆمان داناون دەتوانن کیو ئاڕەکە بخوێننەوە و زانیاریەکان وەربگرن .\nچۆنیەتی خوێندنەوەی کیو ئاڕە ریدەر بەم جۆرەیە ، سەرەتا بەرنامەکە دەکەیتەوە کە لە خوارەوە بۆمان داناون دوای ئەوە کامێرات بۆ دەکاتەوە لەگەڵ چوارگۆشەیەک کیو ئاڕەکە بخەرە نیو ئەم جوار گۆشەیە و زانیاریەکانت بۆ دەنوسێت ،وەکوو ئەم وێنەیە :\nلینکی ئەو ماڵپەڕەی کە لە رێگایەوە کیو ئاڕ دروست دکەیت\nکلیک بکە بۆ کردنەوەی ماڵپەڕەکە\nکلیک بکە بۆ داگرتنی پڕۆگرامی ” QR Code Reader ” بۆ خوێندنەوەی کیو ئاڕ ،\nئامادەکردنی فێرکاری : بروا مەهدی\nبابەتەكانی پێشووتربزانە لە كۆمپیوتەرەكانتان جاسوس هەیە ؟\nبابەتی دواتر چۆن كۆمپیوتەرەكەت ئەپارێزیت لە فلاش میمۆریەك ڤایرۆسی تیابێ لە كاتی گواستنەوەی زانیاریەكانی ناوی\nكۆمپانیای گەورەی بواری بەرهەمهێنان و دروستكردنی مۆبایلی سامسونگ رایگەیاندووە، پلانی هەیە بۆ ساڵی ئایندە تەنها…\nدروست کرنی ئینترۆ بۆ ڤیدیۆکانت بە مۆبایل\nلەلایەن Brwa Mahdi 27/09/2017\nئەپێکی زۆر شاز بۆ دروستکردنی ئینترۆ بە مۆبایل بە شێوەیەکی زۆر جوان و ئاسان هەموومان…\nفرمانی Prompt له چاڤا سكریپت\nلەلایەن Othman Ahmed 25/09/2017


ANF | كۆچی ماسی باڵنده‌ی وان ده‌ستیپێكرد\nملیۆنان ماسی وان بۆ ئه‌وه‌ی هێلكه و گه‌راكانیان له چه‌مه‌كان دابنێن له گۆلی وانه‌وه كه ئاوه‌كه‌ی گازی هه‌یه، ده‌ست به كۆچه په‌رجو ئاساكه‌یان ده‌كه‌ن.\nپێنجشه‌ممه, 9 Jun 2022, 10:54\nكۆچی ماسییه‌كانی وان كه وه‌ك واسی باڵنده‌ی باكوری كوردستان ده‌ناسرێن، ده‌ستیپێكرد. ئه‌و ماسیانه له ١٥ی نیسان تا ١٥ ته‌مووز ده‌ست به كۆچ ده‌كه‌ن. ئه‌م كۆچه له جیهاندا وه‌ك قه‌ره‌باڵترین كۆچی گیانداران ناسراوه.\nكۆچه‌كه زیاتر له نێوان مانگه‌كانی ئایار و حوزه‌یران ده‌كرێت. ماسی وان ته‌واوی ته‌مه‌نی خۆی له ناو ئاوی به گازی گۆلی وان به‌سه‌ر ده‌بات و دواتر رووده‌كاته ئه‌و چه‌مانه‌ی ده‌ڕژێنه ناو گۆلی وانه‌وه.\nله كاتی كۆچ و گه‌شتدا زۆر ئاسته‌نگ دێنه به‌رده‌م ماسییه‌كان. بۆ ئه‌وه‌ی بتوانن هێلكه‌كانیان بخه‌نه ناو ئاوه‌كه، ده‌فڕن و به‌م جۆره ده‌یانه‌وێت به‌ربه‌سته‌كانی به‌رده‌میان تێپه‌ڕێنن. ئه‌و ماسانه دوای ئه‌وه‌ی هێلكه‌كانی خۆیان دانا جارێكی تر ده‌گه‌ڕێنه‌وه بۆ گۆلی وان.\nئه‌م ماسیانه له جیهاندا ته‌نیا له گۆلی وان هه‌ن و له كاتی كۆچ و گه‌شتدا ده‌كرێنه ئامانجی نه‌وره‌س، مار و راوچییه‌كان. له‌به‌ر ئه‌وه‌ی به شێوه‌یه‌كی قه‌ره‌باڵغ و چڕ كۆچ ده‌كه‌ن له ته‌نكاوه‌كاندا هه‌ندێك جار مردار ده‌بنه‌وه. ئه‌و ماسیانه به‌ره‌و چه‌مه‌كانی زیلان، ده‌لیچای و به‌ندیماهی كۆچ ده‌كه‌ن و له‌م كۆچه‌دا دیمه‌نی جوان ده‌خوڵقێنن. بۆ بینینی ئه‌و دیمه‌نه جوانانه هه‌موو جارێك به هه‌زاران كه‌س له كوردستان و شاره‌كانی توركیاوه دێن بۆ وان.


(دیڤید فلێپس) بەرێوەبەری پرۆگرامی ئاشتی و مافی مرۆڤ لە زانکۆی کۆڵمبیا رایدەگەیەنێت ئێستا ئەو کاتەیە کە کورد دەبێت کاروانی سەربەخۆیی خۆی بەرێبخات و کوردەکان لە گونجاوترین کاتدان بۆ بەدەستخستنی سەربەخۆیی خۆیان.\nدیڤید فلێپس بەرێوەبەری پرۆگرامی ئاشتی و مافی مرۆڤ لە زانکۆی کۆڵمبیا لە سەمینارێکدا کە ئەمڕۆ چوارشەممە لە ئەنستیتۆی توێژینەوە و گەشەپێدان، بۆی رێکخرابوو، ئاماژە بەوە دەدات داوایان لەسەرۆک ئۆباما کردووە بنکەی سەربازی لە کوردستان بکاتەوە تا لەگەڵ ساتی بوونی کورد بەدەوڵەتی سەربەخۆ ئامادەبێت، دەشڵێت "داوامان لە سەرۆک ئۆباما کردووە چیتر چەک لەرێگای بەغداوە نەدرێت بەکوردستان، بەڵکو پێویستە راستەوخۆ چەک بەکورد بگات".\nراشیدەگەیەنێت پێویستە حکومەتی ھەرێمی کوردستان بەرنامەیەکی ھەمەلایەنە ئامادەبکات بۆ چارەسەری قەیرانەکان و داواش لە نەتەوە یەکگرتووەکان بکات ببێتە ئەندام لەو رێکخراوەدا. دەشڵێت "داوامان کردووە ئەمریکا وەکو هاوبەش سەیری ھەرێمی کوردستان بکات و واقع لەبەرچاو بگرێت و رێگە لەدەوڵەتی سەربەخۆی کوردستان نەگرێت، چونکە ئەوانەی پێیان وایە عێراق یەکگرتووە لە خەیاڵدا دەژین".\nروونیشیدەکاتەوە کە ئێستا شەریک و ھاوبەشی ئەمریکایە لە بوارەکانی ( سەربازی، ئەمنی، بواری وزە، بوارەکانی مافەکانی مرۆڤ و دانی مافی کەمینەکان و مافەکانی ئافرەتان)".\nناوبراو کە لە نزیکەوە ئاگاداری دروستبوونی دەوڵەتی تەیموری رۆژھەڵات و باشووری سودانە جەختدەکاتەوە "ھیچ کامێک لە کورد زیاتر بۆ دەوڵەت ئامادە نەبوون". دەشلێت "ئەگەر کورد بە بەرنامە گفتوگۆ لەگەڵ عێراق و دراوسێکانی بکات، سەربەخۆیی بەدەست دێنێت".\nدیڤد فلێپس کە ٢٧ ساڵە ھاتوچۆی کوردستان دەکات و سەرسامە بەو پێشکەوتننانەی کوردستان، داوا لەسەرکردەکانی کورد دەکات ناکۆکییەکانیان بەلاوەبنێن و ئەم دەرفەتە لەدەست نەدەن، وتیشی "ئەگەر ئەم دەرفەتە لەدەست نەدەن دەبن بەشەریکی ئەمریکا".\nلەسەر حکومەتی ئێستای عێراق رایەکی راشکاوانەی ھەبوو کە ئەو حکومەتە ئیرادەی خۆی لەدەستداوە و لەلایەن ئیرانەوە کۆنترۆڵکراوە.


پاپا لە بەغدا چی وت؟\nدواى ئەوەى ئەمڕۆ هەينى، 5ى ئازارى 2021، پاپا فرانسيس گەيشتە شارى بەغدا و لەلايەن بەرهەم ساڵح سەرۆك كۆمارەوە پێشوازى لێكرا، ساڵح لە وتەيەكدا وتى، سەردانى پاپا بۆ عێراق لەم بارودۆخە تايبەتەدا لە جيهاندا بەهۆى پەتاى كۆرۆناوە و سەرەڕاى بارودۆخى سەختى وڵات بەهاى سەردانەكە لە ويژدانى عێراقيەكان زياتر دەكات.\nبەرهەم ساڵح لەبەشێكى ترى قسەكانيدا جەختيلەوەكردوەتەوە، بۆ زياتر لە دوو دەيەيە عێراقيەكان قوربانى شەڕ و سياسەتەكانى سەركوتكارين بەشێوەيەك كە لە مێژوودا بەخۆيەوە نەيبينيوە، سەدان هەزار عێراقى لە سەرجەم تاييفەكان تيرۆركران و لەناوبران، ديكتاتۆر چەكى كيميايى لە هەڵەبجە بەكارهێنا و هەڵمەتەكانى لەناوبردنى لە پرۆسەى ئەنفالدا لە كوردستان ئەنجامدا و گۆڕە بەكۆمەڵەكانى باشور و ناوەڕاست بەشێكى ترن لە تاوانى.\nسەرۆك كۆمار هێماى بۆ ئەوەشكردوە، مەسيحيەكانى عێراق و ڕۆژهەڵاتى ناوەڕاست خەڵكى ئەم خاكەن و لە هەموو بارودۆخەكاندا لەپاڵ براكانياندا وەستاون بۆ ڕوبەڕوبونەوەى ئاڵنگاريەكان، پێشى وايە كۆچى مەسيحيەكان لە ڕۆژهەڵاتى ناوەڕاست كاريگەرى مەترسيدارى لێدەكەوێتەوە لەسەر بەها فرەييەكان و لێبوردەيى و ناتوانرێت سەيرى ڕۆژهەڵاتى ناوەڕاست بكرێت بەبێ مەسيحيەكان.\nلاى خۆشيەوە پاپا فرانسيس لە وتەيەكدا باسى لەوەكرد، "سوپاسگوزارم كە سەردانى عراق لانگەى شارستانيم كردوە، سوپاسى بەرهەم ساڵح سەرۆك كۆمار و گەلى ئازيزى عێراق دەكەم بۆ بانگهێشتەكەيان، هاتووم بۆ حەج بۆ عێراق و سڵاو لە ئەندامانى كەنيسەكان و باوەڕداران و موسوڵمانان دەكەم."\nوتيشى، لە چەند دەيەى داهاتودا عێراق بەدەست نەهامەتى شەڕ و تيرۆرەوە ناڵاندويەتى، هەموو ئەوەش مردن و وێرانكارى و و زيانى زۆر قوڵى لە دڵى هاوڵاتياندا دروستكرد، ئيدانەى تاوانەكانى دژ بە ئێزديەكان دەكەين، دەتوانين جيهانێكى دادپەروەرانەتر ڕادەستى خۆشەويستەكانمان بكەين لەداهاتوودا.\nجەختی کردەوە کە "من وەک وەک حاجییەک و تۆبەکارێک هاتووم، با چەکەکان بێدەنگ بن."\nپاپا فرانسيس لە بەشێكى ترى وتەكەيدا ئاماژەى بەوەدا، داوا لە خودا دەكەين كە بەيەكەوە بەردەوامبين لەسەر بەهاكانى ئاشتى و برايەتى و مرۆيى و پێكەوەژيانى هاوبەش، پێكەوەژيانى برايانە پێويستى بە گفتوگۆى ڕاستگۆيانە هەيە، فرە ئايينى هەزاران ساڵە لە تايبەتمەندييەكانى عێراقە.\nهەرێم داوای 380 ملیار دۆلار لە بەغدا دەکات\n2021.03.16 - 20:45\nپەرلەمانی عێراق کارنامەی دانیشتنی ئەمشەوی ئاشکرا کرد\n2021.03.16 - 20:25


📅 20-10-2016 Tarih ve olay\n📅 Da eklendi Oct 20 2016 9:03AM\n👁 Bu başlık 7,099 defa görüntülendi\n- هێزی پێشمەرگەی کوردستان بەرەبەیانی ئەمڕۆ لە م [ Daha... 👁] ✖ ✖ 2 22 ✔ 99% ✍ H.B. 20-10-2016 9:03:34\n📷 پاڵاوگەی مەریوان Resim ve tanım\n📅 Da eklendi Oct 20 2016 2:02PM\n... [ Daha... 👁] ✖ ✖ 0 1 ✔ 70% ✍ H.B. 20-10-2016 14:02:00


سەدر: عامری ڕازی بوو بەبێ مالیکی بەشداری حکومەت بکات بەڵام دواتر پەشیمان بوویەوە\nسەدر سوپاسی دادگای فیدڕاڵی کرد: بەردەوامین لەسەر حکومەتی زۆرینە\nدادگاى فیدراڵی لەبارەى دەستەی سەرۆکایەتیی پەرلەمان بڕیاری دا\nڕێکخراوی یونیسێفی سەر بە نەتەوە یەکگرتووەکان، پێشبینی دەکات لەیەکەم ڕۆژی ساڵی 2021دا، زیاتر لە 300 هەزار منداڵ لە سەرانسەری جیهاندا لە دایک بن، ئاماژەشی بەوەکرد، زۆرترین ڕێژەی لەدایکبوون لەو ڕۆژەدا لەوڵاتی هیندستان دەبێت.\nبەگوێرەی هەواڵێکی ئاژانسی"ڕوسیا تودەی" ( 1ی کانوونی دووەمی 2021) کە "ناس کورد" بەدواداچوونی بۆ کردووە،"ڕێکخراوی یونیسێفی سەر بە نەتەوە یەکگرتووەکان لەڕاپۆرتێکدا پێشبینی ئەوەی کردووە، لەگەڵ چوونە ناو ساڵی نوێ و لەیەکەم ڕۆژی ئەو ساڵەدا، 370 هەزار منداڵ لە سەرانسەری جیهاندا لەدایک بن، ئاماژەی بەوەشکرد، زۆرترین ڕێژەی لەدایک بوون لەو ڕۆژەدا لە وڵاتی هیندستان دەبێت کە پێشبینی دەکرێت نزیکەی 60 هەزار منداڵ بێت".\nئاماژە بەوەشکراوە "پێشبینی دەکرێت ناوەندی تەمەنی ئەو منداڵانە بگاتە 84 ساڵ، وڵاتی هیندستان لە یەکەم ڕۆژی ساڵی 2021 پێشەنگ دەبێت لە ژمارەی منداڵانی تازە لەدایک بوو، و ڕێژەکەشی لە وڵاتی چین، نایجیریا، پاکستان و ئەندونیسیا زۆرتر دەبێت".\nبەگوێرەی ڕاپۆڕتی ڕێکخراوە نێودەوڵەتییەکە، ژمارەی ئەو منداڵانە کە لەیەکەم ڕۆژی ساڵی نوێدا لە ڕوسیا لە دایک دەبن، پێشبینی دەکرێت بگاتە زیاتر لە چوار هەزار و 800 منداڵ، ناوەندی تەمەنیشیان بە 88 ساڵ مەزەندە کراوە".\nئەوەشخراوەتە ڕوو، ئەو ناوانەی کە زۆرترین منداڵ لەو ڕۆژدا لە ڕوسیا ناویان لێنراوە ماریا بووە بۆ ڕەگەزی مێ و ئیڤان بووە بۆ ڕەگەزی نێر".\nفرۆشى دۆلار لە بانکى ناوەندى بۆ ئاستێکى نزم دابەزی\n2020.12.30 - 15:48\nداواکارى بانکى ناوەندى عێراق بۆ ڕێکخستنەوەى نرخى دۆلار\n2020.12.23 - 23:30\nدۆلار لە نرخى فەرمى بانکى ناوەندى نزیکدەبێتەوە\n2020.12.23 - 13:58\nدوا زانیارى لەبارەى دۆخى ئەو ژنەى لەشەقامەکانى سلێمانى هاواریدەکرد لە نەخۆشخانە\n2021.01.12 - 09:23\nپۆلیسی سلێمانی ڕوونکردنەوە لەسەر ئەو ژنە دەدات لە شەقامەکان هاواری دەکرد\n2021.01.11 - 16:32\nوادەى گفتوگۆکردنى بودجە لە پەرلەمانى عێراق دیارى کرا\n2021.01.07 - 11:52\nوەزارەتى تەندروستى وادەى گەیشتنى ڤاکسینى دژە کۆرۆناى دیارى کرد\n2021.01.01 - 15:46\n2022.01.24 - 20:38


ئازادبوونی 6 چالاکەوانی بزوتنەوەی لە پێناوی لەناو نەچووندا – www.facebook.com/sekoy.anarkistan ***** sekoy-anarkistani-kurdiy-zman@riseup.net\nئازادبوونی 6 چالاکەوانی بزوتنەوەی لە پێناوی لەناو نەچووندا\nئەم 6 چالاکەوانەی کە وێنەکەیان دانراوە سەر بە بزتنەوەی Extinction Rebellion لە 15/04/2019 دا لە چالاکییەکی بەردەم ئۆفیسی کۆمپانیای شێڵ لە سێنتەری لەندەن تاوانبار کران بە شکانندی پەنجەرە و شوشەی ئۆفیسەکە هەر وەها بە بەکارهێنانی بۆیاخ بۆ نواینی پەیام لەسەر دیوارەکانی و بۆ سڕینەوەی لۆگۆ و نوسینی کۆمپانیاکە. لەسەر ئەمە حوکمدران . بەڵام دوێنێ ڕۆژی 23/04 حوکمەکەیان لەسەر لابرا و ئازادبوون.\nبزوتنەوەکە هەر ڕۆژە و یەكێك لەو کۆمپانیانەی کە کارایی خراپیان لەسەر ژینگە داناوە دەکردە هەدەف ، کۆمپانیای شێڵ-یش یەکێك بوو لەو هەدەفانە.\nئەم چالاکوانانە خۆیان پارێزەری خۆیان بوون لە مەحکەمەدا ، پارێزەریان نەویست ، لە داداگاش دووپاتی ئەوەیان کردەوە کە ئەمان پەشیمان نین لەوەی کە کردویانە یەکێکیان بەناوی Clifford وتی ” باوەڕم وایە ئەوەی کە دەتوانم بیکەم بۆ پارێزگاری لە زەوی و ژیان بۆ وەستانی مردن و برینداربوون و ئەوەی کە دواتریش ڕوودەدات ئەگەر نەیکەم ئەوە من تاوانبارم . من تاواندەکەم و تاوانی جددیش و ئامادەشم کە کە پەنجەرە بشکێنم و بە بۆیاخ پەیام لەسەر دیوارەکان بنوسم ، من ئارەزوومە کە شووشە بشکێنم ئەوەی کە دوگمەی جەرەسی تەواری داپۆشیوە ، هەتا ئەرگەرچی هەندێك دەلێن ئەوە تاوانە . چونکە ئەمەی کە شێڵ دەیکات زۆر تاوانێکی گەورەترە و من لە هەوڵی وەستاندی تاوان-دام ، من ئامادەم پارێزگاری لە ژیان بکەم لە هەر ڕێگایەکەوە کە هەستبکەم دەتوانم”\nPrevious Postپرۆتێستی کرێکاران لە بەنگلادشNext Postکرێکاران و کارمەندانی پۆست ئۆفیس کەیسەکەیان بردەوە:


سۆشیال دیموکراسی ، پره‌نسیپێک بۆ هه‌ڵسانه‌وه‌ی دوای شکست – Denegkan\nbyبه‌رزان\tOctober 7, 2013\tگشتی\nمادده‌ی دووه‌می پرۆگرام و په‌یڕه‌وی ناوخۆی هه‌ر سێ کۆنگره گشتیه‌کی ی ن ک ، 1992 ، 2001 ، 2010 ، یه‌کێتی نیشتمانی کوردستان به ڕێکخراوێکی سۆشیال دیموکرات پێناسه ئه‌کات  له پێناوی ئازادی و یه‌کسانی دا ، دژی چه‌وسنادنه‌وه‌ی نه‌ته‌وایه‌تی وچینایه‌تی و دینی و پێشێلکردنی مافی مرۆڤ، دژی تیرۆرو شؤڤێنیزم و کۆنه‌په‌رستی تێ ده‌کۆشێ . تا له کۆنگره‌ی سێهه‌می حوزه‌یرانی 2010 مادده‌ی دووه‌م ی ن ک وا پێناسه ئه‌کات : ( یه‌کێتی نیشتمانی کوردستان حیزبێکی سۆشیال دیموکراته، خه‌بات ئه‌کات بۆ سه‌قامگیرکردنی ئاشتی وپته‌وکردنی به‌هاکانی ئازادی ، دیموکراسی هاوڵاتیبوون، مافی مرۆڤ ، مافی چاره‌نوس وبڕوای هه‌یه به که‌لتوری یه‌کسانی و لێبورده‌یی) . بێگومان ئه‌م خواسته‌ی ی ن ک وێناکردنی شوناسی ئه‌م حیزبه‌یه له‌ناو کۆمه‌ڵگه‌ی کوردیدا و هه‌روه‌ها هه‌لبژاردنی ئایدلۆژیایه‌که ، وه‌کو میکانیزم و په‌یڕه‌وێک بۆ شێوه‌کانی خه‌باتی ئه‌م حیزبه‌و هیوای به‌دیهێنانی کۆمه‌ڵگه‌یه‌ک که به‌و جۆره‌میتۆده ئیداره بکرێت. ئه‌مه سه‌ره‌کی ترین میتۆدو نه‌خشه ڕێگای یه‌کێتی نیشتمانییه‌یان ئه‌بێت وابێت، له هه‌موو هه‌نگاوێکیدا له‌ناو کۆمه‌ڵگه‌دا چ له ناو ده‌سڵات و چ له ناو کۆمه‌ڵگه‌دا به پێكهاته‌کانی حیزب خۆیی و هه‌موو به‌شه‌کانی دی کۆمه‌ڵگه‌وه . ئایدیلۆژیای حیزب نه‌ك ڕابه‌ری سه‌رکرده‌و ئه‌ندامانێتی له هه‌ڵس و که‌وت و هه‌موو هه‌نگاوێکیدا ، به‌ڵکو شه‌ریعه‌تی حیزبه وپره‌نسیپی یه‌که‌میه‌تی له هه‌ڵبژاردنی هه‌موو خواسته سیاسیه‌کانیدا. ئایدۆلۆژیای حیزب وه‌کو کتێبی پیرۆز وایه بۆ ئه‌ندامان و هه‌وادارنی ( وه‌کو قورعان و ئینجیل و ته‌ورات بۆ ئێماندارانیان ، بێگومان به‌و مانایه نا که تێکستی نه‌گۆڕن ، به‌ڵکو به‌و مانایه‌ی که هه‌ندێک پره‌نسیپ هه‌یه له گه‌ڵ گۆڕانیشیاندا نابێت به‌هاو مانای سه‌ره‌کی له‌ده‌ست بده‌ن ،) بێگومان ئه‌م خواسته ناچاریه به‌سه‌ر هه‌موو ڕێكخراوو حیزبێکدا ئه چه‌سپێت که هه‌ڵگری ئایدیۆلۆژیایه‌کی دیاری کراو بێت.\nپێش ئه‌وه‌ی وه‌ڵامی ئه‌م پرسیاره بده‌ینه‌وه که تا چه‌ند ی ن ک ئیماندارێکی به وه‌فای پێناسه‌و شوناسی سۆشیال دیموکراسی بووه، ئه‌بێت ئاماژه به‌وه بکه‌ین که خودی سۆشیال دیموکراسی هه‌ر له پێش سه‌رهه‌لدانی ئه‌م بزووتنه‌یه‌وه ، له ڕووی ئایدیۆلۆژیاو میتۆدو ڕێکخراوه‌ییه‌وه له ناوه‌ڕاست و کۆتاییه‌کانی سه‌ده‌ی نۆزده‌هه‌مه‌وه ، وه‌کو تێڕوانینێک بۆ ژیان وڕێکسختنی په‌یوه‌ندیه‌کانی نێوان مرۆڤ و پێکه‌وه هه‌ڵکردن و زینده‌گیان له‌سه‌ر زه‌وی و سامانه‌کانی و دابه‌شکردنی به‌شێوه‌یه‌کی دادپه‌روه‌ری ، له‌سه‌ره‌تای ده‌ر‌که‌وتنی جیاوازیه‌کانی نێوان مرۆڤو سه‌ره‌تای بیرکردنه‌وه‌ی مرۆڤ وله پێش فه‌لسه‌فه‌دا، له تێکسته میتافیزیکه‌کان و کتێبه پیرۆزه ئایینه‌کاندا ئاماژه‌ی پێکراوه، تا دواتر له ئایدیلۆژیایه‌کی فه‌لسه‌فی و سیاسیدا قه‌واره‌ی گرت و فۆرمی شێوه خه‌باتی ڕێکخراوه‌یی و حیزبی به خۆی به‌خشی ، تا ئه‌م ساته‌وه‌خته‌ی دنیا که ئێستا سۆشیال دیموکراسی له سیسته‌مه دیموکراسیه ڕۆژئاواییو وڵاته دیموکراسیه‌کاندا بۆته میتۆدێکی سه‌ره‌کی خه‌باتی به‌شێکی هه‌ره‌زۆری کۆمه‌ڵگه‌و شێوازێکی بنه‌ڕه‌تی به‌ڕێوه‌بردنی ده‌وڵه‌ت و کۆمه‌ڵگه . ئێستا ململانێی سه‌ره‌کی له نێو سیسته‌مه دیموکراسیه جیهانیه‌کاندا که به‌پێڕوانینی فۆکۆیاما گه‌یشتوونه‌ته ئاستی کۆتایی مێژوو وه ئیدی هیچ به‌دیلێکی دیان بۆ نیه ، واته له نێو خو دی دیومکراسیه‌تدا که تاکه پانتایی به‌یه‌کدادانی سیاسی پێکهاته‌کانی کۆمه‌ڵگه‌یه ، له‌م سیسته‌مانه دا پێم وایه که ململانێی نێوان سۆشیال دیموکراته‌کانو هاوبیره‌کانی که به به‌ره‌ی چه‌پ ئه‌ناسرێن ، له گه‌ڵ حیزب و ڕێکخراوه سه‌رمایه‌دارو پارێزگارو هاوبیره‌کانیاندایه که به‌به‌ره‌ی ڕاست ئه‌ناسرێن ، که به‌شێوه‌ی ده‌وری جه‌نگی هه‌ڵبژاردن ئه‌که‌ن بۆ ئیداره‌کردنی کۆمه‌ڵگه.\nبه‌ڵێ سه‌رکه‌وتنی سۆشیال دیموکراسی وه‌کو ئایدیۆلۆژیا و میتۆدو تێروانینێکی ڕێکخراوه‌یی بۆ ژیان له نێو خودی کۆتایی مێژوودا سه‌رکه‌وتنی چه‌ندین سه‌ده‌یه له تێڕوانینی ئه‌و به‌شه‌ی مرۆڤایه‌تی که خواستی به‌دیهێنانی کۆمه‌ڵگه‌یه‌کی تێرو ته‌سه‌ل و دادپه‌روه‌رو یه‌کسان و ژیانێکی مسۆگه‌ر و ئاشتی و ئارامی هه‌یه بۆ هه‌ر تاکه‌که‌س و کۆمه‌ڵگه و نه‌ته‌وه‌یه‌ک . بۆیه بیروباوه‌ڕێک که ئێستا له به‌شێکی عه‌رشی سه‌رکه‌وتنی کۆتایی مێژوودا بژی به تێگه‌یشتنه فۆکۆیاماییه‌که‌ی ، واته کۆتایی مێژژوویه‌ک که تیایدا دیموکراسیه‌ت و ئاشتی پێکه‌وه ژیان شووێنی ملاملانێ کوشنده‌کان و سیسته‌مه تۆتالیتاریه‌کانی گرتۆته‌وه ، هه‌رگیز مێژووی کۆتایی پێ نایه‌ت وهه‌میشه له‌م کۆتایی مێژووه‌ی جیهاندا کاراکته‌ری سه‌ره‌کی کێبڕکێ دیموکراسیه‌کان ئه‌بێت . بێگومان لێره‌شه‌وه ئه‌گه‌ر ی ن ک سۆشیال دیموکراسی به شوناس و پێناسه خۆی هه‌ڵبژاردبێت ، مه‌حکومه به‌وه‌ی که ئه‌میش هه‌میشه بژی و هه‌میشه له‌نێو ئه‌م دنیا دیموکراسیه‌دا به هێمنی ململانێیه‌ک بکات بۆ کۆتایی نه‌هێنان به مێژووی خۆی و شوناسه‌که‌ی.\nله پێش هه‌موو شتێکدا ئه‌بێت ئه ڕاستیه بزانین که له دایک بوونی ی ن ک ، له‌دایكبوونێکی ئایدیۆلۆژیانه‌یه، وه ده‌ستپێکردن وگرێدانی خه‌باتی نه‌ته‌وه‌ییه به ئایدیۆلۆژیاوه. له دایکبوونی ی ن ک له هه‌لو مه‌رجی خۆیدا به‌رهه‌می خه‌ونی که‌ڵه‌که‌بووی مێژوویه‌کی زیاد له شه‌ست ساڵی توێژی ڕۆشنبیری سیاسی کورده هه‌ر له کۆتایی جه‌نگی جیهانی یه‌که‌م و په‌یمانه‌کانی سایکس – بیکۆو سیڤه‌رو لۆزانه‌وه به‌تێپه‌ڕبوون به ئه‌زموونه‌کانی شۆڕشه‌کانی شێخ مه‌حمودودامه‌زراندنی مه‌مله‌که‌تی کوردستانی باشو،رتا یاخی بوونه‌کانی بارزان وشۆڕشی ئه‌یلول و هه‌ره‌سهێنانی له ئازاری 1976 دا. خه‌ونی توێژێکی ڕۆشنبیری سیاسی کوردی ژێرکاریگه‌ری هه‌مان توێژی سیاسی تورک و عه‌ره‌ب،که به درێژایی ئه‌و مێژووه‌و شانبه‌شانی ئه‌و هێزه ته‌قلیدیه‌ی ڕابه‌ری بزووتنه‌وه‌کانی کوردی کردووه ، ئه‌م توێژه هه‌وڵی جێکردنه‌وه‌ی ئایدیۆلژیای داوه له‌ناو ئه‌و شێوازه خه‌بات و شۆڕشانه‌دا ، بۆیه دواجارله دایکبوونی ی ن ک به‌دیهێنانی خه‌ونی ئه‌و توێژه ڕۆشنبیره سیاسیه‌یه که پێی وابووه بزووتنه‌وه‌ی نه‌ته‌وایه‌تی یان کوردایه‌تی به بێ میتۆد و ڕابه‌رێکی ئایدیۆلۆژی هه‌میشه خودی بزووتنه‌وه‌که له نێو جوڵه‌یه‌کی داخراوو سنورداری ئه‌و هێزو پێکهاته ته‌قلیدیانه‌دا کۆیله ئه‌کات به بێ تڕوانینێکی سه‌راپاگیری بۆ ئایینده و نه‌بونی ئایدیۆلۆژیا ته‌نها گروهێکی دیاری له بزووتنه‌وه‌ی کوردایه‌تیدا به پێی به‌رژه‌وه‌ندی و جوڵه‌ی خێڵ و ناوچه‌یی ، خۆیی و کۆمه‌ڵگه‌ی کوردی به‌ره‌و چاره‌نوسێکی نادیار ڕێنمایی کردووه له جیاتی سه‌رجه‌م کۆمه‌ڵگه‌ی کورده‌واری پێکه‌وه به‌ره‌و چاره‌نوسێک به‌رێت که شووناسێکی گشتگیری بۆ هه‌موویان فه‌راهه‌م بکات. ی ن ک هه‌ر له به‌یاننامه‌ی سه‌ره‌تای سه‌رهه‌ڵدانی و نامیلکه‌ی ( یه‌کێتی نیشتمانی کوردستان بۆچی ) ه‌وه هه‌وڵی داوه وه‌ڵامی ئه‌و ڕاستیه بداته‌وه که دابڕاندنی ئایدیۆلژیا له بزووتنه‌وه‌ی کوردایه‌تی وپشگوێخستنی هه‌مووئه‌و چین و توێژانه‌ی که سوته‌مه‌نی و هه‌ڵگیرسێنه‌ری راسته‌قینه‌ی شۆڕشه‌کانن ، به تایبه‌تی چینی ڕه‌نجده‌ران و هه‌ژاران و ڕه‌نجده‌رانی بیرو بازوو، هۆکارێکی سه‌ره‌کی هه‌موو شکسته‌کانی پێشوو بووه . بۆیه بزووتنه‌وه‌ی کوردایه‌تی له کاتێکدا خه‌باته بۆ به‌دیهێنانی شوناسی کوردی ، به‌بێ بنه‌مایه‌کی ئایدیۆلۆژی هه‌رگیز ناتوانێت فۆرمی ئه‌و شوناسه بدۆزێته‌وه . لێره‌وه ی ن ک له هه‌مان کاتدا که له سه‌راپای مێژووی خه‌باتیدا گه‌شتێکی به‌ردوامی کردووه به دوای دۆزینه‌وه‌ی فۆرمی شوناسی کوردی وه‌کو نه‌ته‌وه‌یه‌کی چه‌وساوه‌و خاوه‌ن ماف ، به‌لام له هه‌مان کاتدا نه‌ته‌وه‌یه‌ک که خۆشی له ناوخۆیدا دابه‌ش بووه به‌سه‌ر پێکهاته‌ی چینایه‌تی و توێژی کۆمه‌ڵایه‌تی و ئابوری جیاوازو ته‌نانه‌ت پێکهاته‌ی ناوچه‌ییو دیالێکتی جیاوزیشدا ، له هه‌مان کاتدا ی ن ک هاوشانی مێژووی ئه‌و خه‌باته له گه‌شتێکی به‌رده‌وامدا بووه بۆ گه‌ڕان به دوای شوناسی خۆیدا وه‌کو حیزبێکی سیاسی خاوه‌ن ئایدیۆلۆژیا ، که هه‌ر له‌سه‌ره‌تاوه هه‌ڵبژاردنی ئه‌و جۆره ئایدیلۆژیایه‌ی به‌رجه‌سته‌ی خواست و خه‌ون و تێڕوانینی زۆربه‌ی پێکهاته چه‌وساوه‌و شۆڕشگێڕه‌کانی کردووه وه‌کو میتۆدی خه‌باتی خۆی دژی ، له هه‌مان کاتدا هێزی داگیرکه‌ری کوردو له هه‌مان کاتیشدا دژی ئه‌و پێکهاته کۆمه‌ڵایه‌تیه ته‌قلیدیانه‌ی که هۆکاری شکسته‌کان و سه‌رنه‌که‌وتنی بزووتنه‌وه‌ی کوردایه‌تی بوون له خه‌بات و شۆڕشه‌کانیدا . بۆیه گرێدانی ئایدیۆلۆژیا به کوردایه‌تیه‌وه هه‌ر له‌سه‌ره‌تاوه یه‌کێتی نیشتمانی کوردستانی کرده هێزی هه‌ره سه‌ره‌کی و رابه‌ری ئه‌و بزووتنه‌وه‌یه‌و خوڵقێنه‌ری مێژوویه‌کی نوێ له بزووتنه‌وه‌ی کوردایه‌تی ، که تیایدا هێزه که‌نارخراوه‌کانی کۆمه‌ڵگه‌و سوته‌مه‌نی شۆڕش ، ڕه‌نجده‌رانی بیرو بازوو، جوتیاران ، توێژی پیشه‌یی، لاوان ، ژنان ، خۆیان بوونه ڕابه‌ری ڕاسته‌قینه‌ی شۆڕش ، که له‌م ئه‌زموونه‌دا ی ن ک توانی مانای جه‌ماوه‌ری بوون به خودی حیزب و بزووتنه‌وه‌ی کوردایه‌تیش بدات.\nڕاسته له سه‌ره‌تای خه‌باتی سیاسی و پێشمه‌رگایه‌تیدا ئه‌و توێژه ڕۆشنبیره سیاسیه‌ی رابه‌ری هه‌ڵگیرسانی شۆڕشی نوێی کرد، به پێی ئه‌وه‌ی وه‌کو زۆرینه‌ی توێژه ڕۆشنبیره سیاسیه‌کانی ڕۆژهه‌ڵات هه‌ڵگری که‌لتورێکی ئایدیۆلۆژیای سیاسی چه‌پ بوو ،  به‌تایبه‌تیش په‌روه‌رده‌ی ئایدیۆلۆژیای مارکسیزم ولینینیزم بوو، بۆیه ئه‌م هێڵه ئایدیلۆژیه سه‌ره‌کیه‌ش بووه باڵاده‌ست و ڕابه‌ری سه‌ره‌کی ی ن ک له خه‌باته‌که‌یدا، سه‌رباری دروستبوونی ی ن ک له چه‌ند باڵ و تێڕوانینێکی جیاواز ، به‌ڵام هه‌موو ئه‌م باڵانه به شێوه‌یه‌ک له شێوه‌کان مارکسیزمیان به پره‌نسیپێکی سه‌ره‌کی خه‌بات دائه‌نا وئه‌گه‌ر ئه‌م هێله جیاوازانه هه‌مووشیان هه‌لگری ئایدیلۆژیای مارکسیزم نه‌بووبن ، به‌ڵام هێڵێکی هاوبه‌ش و تێڕوانینێک هه‌موویانی پێکه‌وه کۆ ئه‌کرده‌وه که ئه‌ویش سۆشیالیزم بوو وه‌کو میتۆدی خه‌بات و ئایینده‌ی کۆمه‌ڵگه‌ی کوردی. ئه‌کرێت بووترێت له‌وساوه ی ن ک بنه‌مایه‌کی پێکهاته‌ی حیزبی چۆنایه‌تی داهێنا له‌سه‌ر پره‌نسیپی ئایدیۆلۆژی وداڕشتنی پرۆگرامێکی سۆشیالیزمانه بۆ ئایینده. بێگومان له‌دوای تێکه‌ڵ بوونی ی ن ک به ئه‌زمونی ڕاسته‌وخۆی پیاده‌کردنی ده‌سه‌ڵات له‌ناو کۆمه‌ڵگه‌ی کوردیداو تاقیکردنه‌وه‌ی پرۆگرام و پره‌نسیپه ئایدیلۆژیه‌کانی به‌سه‌ر پێکهاته‌کانی کۆمه‌ڵگه‌ی کوردی ، به تایبه‌تی شارنشین، وه ی ن ک چ به تێپه‌ڕبوونی زه‌مه‌ن و لێکنزیکردنه‌وه‌ی تێڕوانینی باڵه‌کانی له یه‌کدی و زیاترله گه‌ڕان به دوای ئایدیلۆژیایه‌کدا که گونجاوی کۆمه‌ڵگه‌ی کوردی بێت و دواتریش له دوای شکستی ئه‌زمونه مارکسیه‌کان و کۆمۆنیستیه‌کانی ئه‌وروپای ڕۆ‌هه‌ڵات ، له دوای پرۆژه‌ی بریسترۆیکاو گلاسنۆست که گۆرباتشۆف رابه‌رایه‌تی کرد ، ئیدی به ته‌واوی شوناسی خۆی له پره‌نسیپی ئایدیۆلۆژیای سۆشیال دیموکراسیدا بینیه‌وه‌و له کۆنگره‌ی گشتی یه‌که‌می 1992 وه تا ئێستا وابه‌سته‌ی هه‌مان شوناسه. واته  ی ن ک حیزبێکی سۆشیال دیموکراته، وه به خواستی خۆی و پاش هه‌وڵدان بۆته ئه‌ندامی ڕێکخراوی جیهانی ئه‌نته‌ر ناسیۆنال سۆشیالیست ،که هه‌موو حیزبه سۆشیالسیت و سۆشیال دیموکراته‌کانی جیهان پێکه‌وه له پرۆگرام و پره‌نسیپێکی هاه‌به‌شدا کۆ ئه‌کاته‌وه . به‌و پێیه‌ش ئه‌م حیزبانه که له جیهاندا خه‌باتی دیموکراسی ئه‌که‌ن بۆ گه‌یشتنه ده‌سه‌ڵات ، چه‌نین جار شکست دێنن و چه‌ندین جار هه‌ڵئه‌سنه‌وه . شکستیان مانای کۆتایی هاتنیان ناگه‌یه‌نێت ، چونکه خودی ئایدیۆلۆژیاکه هێشتا بۆئێستا و داهاتووش پێویستیه‌کی سه‌ره‌کی ژیان و خواستی به‌شێکی هه‌ره زۆری کۆمه‌ڵگه‌کانی جیهانه. بێگومان ئه‌م ڕاستیه بۆ حیزبێکه که هه‌ڵگری بیرو باوه‌ڕی سۆشیال دیموکراسی بێت و هه‌موو سه‌رکه‌وتن و نوشوستیه‌کانی ببه‌ستێته‌وه به‌وه‌ی تا چه‌ند ئه‌و پره‌نسیپانه ڕابه‌ری بوون وه‌کو حیزبێک له هه‌موو خود نماییش کردن و جوڵه‌یه‌کی له ناو کۆمه‌ڵگه‌دا.\nلێره‌وه که ئه‌و ڕاستیه ڕوونه که ئه‌شێت له هه‌موو کۆمه‌ڵگه‌یه‌کی سیاسی یان ووردتر له‌ناو هه‌موو ده‌وڵه‌تێکدا ، له قۆناغێکدا له خه‌باتی دیموکراسی و هه‌ڵبژاردندا سۆشیال دیموکراسی تووشی شکست بێت ،که ئه‌مه مانای مه‌رگی ناگه‌یه‌نێت، ئایا ئێستا خودی شکستی ی ن ک بریتیه له شکستی پره‌نسیپه ئایدیلۆژیه‌که‌ی وه‌کو سۆشیال دیموکراسی ؟ وه ڕه‌تکردنه‌وه‌ی ی ن ک له لایه‌ن ده‌نگده‌ر‌انیه‌وه ڕه‌تکردنه‌وه‌ی سۆشیال دیموکراسیه ؟ یاخود له بنه‌ڕه‌تدا نامۆبوونی خودی ی ن ک ه به‌م پره‌نسیپه ئایدیۆلۆژیه‌وه که له گه‌ڵ ئه‌وه‌شدا کردوویه‌تیه شوناس و پێناسه‌ی خۆی ؟ وه‌ک ئاماژه‌م پێکرد له هه‌موو کۆنگره‌کاندا ی ن ک خۆی به سۆشیال دی،وکرات پێناسه ئه‌کات ، له کۆنگره‌ی گشتی سێهه‌مدا له حوزه‌یرانی 2010 ، به‌نده ئه‌ندامی کۆمیته‌ی ستراتیژی بووم ، که له ڕاپۆرتی کۆتاییدا جه‌ختمان له‌سه‌ر ئه‌وه کرده‌وه که هه‌لبژارده‌ی سۆشیال دیموکراسی بۆ ی ن ک خواستێکی ستراتیژیه ، واته ی ن ک ئه‌م بژارده ئایدیلۆژیه ئه‌کاته پره‌نسیپی سه‌ره‌کی خه‌باتی خۆی له ناو کۆمه‌ڵگه‌دا. ی ن ک هاوبه‌شێکی جیدی هه‌موو کۆبوونه‌وه‌و کۆنگره‌کانی ڕێکخراوی ئه‌نته‌ر ناسیۆنال سۆشیالیسته ، ئه‌ندامه له چه‌ند کۆمیه‌ته‌یکی گرنگیدا، بێگومان سۆشیال دیموکراسیش جۆرێکه له جیهانبینی تایبه‌ت و تێڕوانین ولێکدانه‌وه‌ی بۆ شێوازی ژیانی مرۆڤایه‌تی و ئایینده‌ی هه‌یه له سه‌ر گۆی زه‌وی ، وه له بنه‌ڕه‌تدا بیری سۆشیالیزم له چه‌مکێکه‌وه سه‌رچاوه ئه‌گرێت که ئه‌ویش ئه‌وه‌یه ( سۆشیالیزم مانای ناڕ‌ازی بوونه  به‌و ژیانه‌ی هه‌یه‌و هه‌وڵێکه بۆ چاککردنی ) که‌واته ئه‌گه‌ر ی ن ک ئه‌م پره‌نسیپه‌ی کردبێته رابه‌رو نه‌خشه ڕێگای خۆی له ناو کۆمه‌ڵگه‌ی کوردیدا که له ئێستادا تا ڕاده‌یه‌کی زۆر هه‌ڕه‌شه نه‌ته‌وه‌ییه‌کانی له‌سه‌ر نه‌ماوه ،ئیدی بۆچی به‌و شێوه‌یه تووشی شکستێکی گه‌وره ئه‌بێت لای جه‌ماوه‌ر؟ حیزبێک که له گه‌شتی پێش له دایک بوونی و له ماوه‌ی سی وشه‌ش سال دوای له‌دایکبوونی شوناسی خۆی له شۆشیال دیموکراسیدا ببینێته‌وه بۆچی نه‌یتوانی ئه‌و شێوه فۆرمه‌ی ژیان لای جه‌ماوه‌ره‌که‌ی خۆشه‌ویست بکات ؟ له کاتێکدا که ڕابه‌ری جه‌ماوه‌رێک بکات له شۆڕش و سه‌رکه‌وتنه مێژوویه‌کانیدا به دوای گه‌ڕان به فۆرمێکی ده‌سه‌لاتی کوردیانه دا ئایا له‌وه‌دا شکستی هێنا که ژیانێکی دیموکراسی و سۆشیالیستانه چ نه‌بێت له سنوری ده‌سه‌ڵاتی خۆیدا به خه‌ڵکی ببه‌خشێت ، ئیدی پرسیاره‌که له‌وه‌دایه ئایا خودی ی ن ک هه‌ڵگری ڕاسته‌قینه‌ی شوناسی سۆشیال دیموکراسیه وجه،اوه‌ره‌که‌ی له و پێناسه‌یه‌دا ئه‌یناسنه‌وه یاخود جۆرێک له گومان و دڵنیا نه‌بوون به خود له هه‌ڵبژاردنی ئه‌و شوناسه‌دا هه‌یه لای ی ن ک و جه‌ماوه‌ره‌که‌ی ؟ له ڕاستیدا له لایه‌که‌وه هه‌ست ئه‌کرێت که هێشتا ی ن ک لای کۆمه‌ڵگه‌ی کوردی به‌شێکی دانه‌بڕاوه له‌و پێکهاته‌و فۆرم و هێزه سیاسیانه‌ی کوردستان ، که هه‌موویان جگه له پراکتیکردنی ده‌سه‌ڵات مۆدێلێکی دی له سیاسه‌تیان پێکنه‌هێناوه. جگه له‌وه‌ی که سنوره‌کانی نێوان حیزب و کۆمه‌ڵگه‌یان به شێوه‌یه‌ک تێکه‌ڵی یه‌کدی کردووه که تیایدا له‌و ئاوێته بوونه‌ی حیزب به هه‌موو کۆمه‌ڵگه‌وه هیج بوارێکی چۆنایه‌تی و جیاکردنه‌وه‌ی هێزێک له‌وی دی نابینیته‌وه ، بۆیه ئه‌شێت نه جه‌ماوه‌ر له سه‌ر پره‌نسیپ و پرۆگرامی سۆشیال دیموکراسی له‌م هه‌ڵبژاردنه‌دا ده‌نگی به ی ن ک دابێت وه نه خودی خۆشی ئه‌و پره‌نسیپانه‌ی کردبێته نه‌خشه ڕێگاو ڕابه‌ری هه‌ڵمه‌تی هه‌ڵبژاردنی. جگه له مه سۆشیالدیموکراسی بوون خواستێکی ئایدیۆلۆژیه که هه‌موو ئه‌ندامانی حیزب پێکه‌وه کۆ ئه‌کاته‌وه، به‌تایبه‌تی رابه‌رانی حیزب که هه‌میشه ئه‌بێت وێنای ئه‌و په‌یام و شوناسه بکه‌ن له به‌رده‌م ڵایه‌نگران و ئه‌ندامانیاندا. له ڕاستیدا هێشتا به‌رجه‌سته بوونی ئه‌م شوناسه لای به‌شێکی زۆری ڕابه‌رانی ی ن ک بزره‌و تا ئێستا ئه‌وان نه تێڕوانینێکی روونیان بۆ سۆشیال دیموکراسی هه‌یه‌و نه به شێک له فیکرو که‌سایه‌تی ئه‌وانی پێکهێناوه‌ونه خودی خۆیان به جۆرێک له‌و ئینتیما بوونه ی ی ن ک بۆ سۆشیال دیموکراسی ئه‌ڕوانن. خودی خۆم له تێڕوانینی زیاد له چه‌ند ئه‌ندامێکی مه‌کته‌بی سیاسی ی ن ک م بیستووه که باوه‌ڕیکی ئه‌وتۆیان به سۆشیال دیموکراسی نییه‌و زۆریش به دوای په‌ره‌سه‌ندن و شوێنی ئه‌م ئایدیۆلۆژیا‌یه له دنیادا ناگه‌ڕێن ، ئه‌وه‌نده به‌سه لای ئه‌وان که ی ن ک حیزبێکی ده‌سه‌ڵاتداری به‌هێزه‌و یه‌کێکه له کاراکته‌ره سه‌ره‌کیه‌کانی کاریگه‌ر به سه‌ر جوڵه‌ی کۆمه‌ڵگه‌ی کوردی وعێراق و ناوچه‌که‌وه ، بێترس له ڕۆژێک که ڕووبه‌ڕووی شکستی ئه‌و تێگه‌یشتنه ببنه‌وه. بێگومان ئه‌گه‌ر یه‌کێک خۆی به گومان بێت له به‌رجه‌سته‌کردنی ئایدیۆلۆژیایه‌ک ئیدی چۆن ئه‌توانێت وه‌کو پرۆگرامێک بۆ به‌رگریکردن له کۆمه‌ڵگه‌و باشترین مۆدێلی ژیان بۆ پێکهاته‌کانی کۆمه‌ڵگه ، به‌تایبه‌تی چینه‌کانی خواره‌وه‌و ناوه‌ند ، لاوان ، خوێندکاران ،ژنان نیشانی بدات وبیکاته پرۆگرامی جوڵه‌ی سیاسی خۆی . لێروه یه گومانێک لای جه‌ماوه‌ری ی ن ک دروستبووه له‌وه‌ی ئه‌شێت ڕابه‌ره‌کانیان خۆیان نه وابه‌سته‌یی چینایه‌تی وه نه وابه‌سته‌یی ئایدیۆلۆژیان بۆ سۆشیالدیموکراسی نه‌بێت ، ئه‌مه‌ش گه‌و‌ره‌ترین مه‌ترسیه له سه‌ر به‌رده‌وام بوون و ئایینده‌ی حیزبێک که له سه‌ر گومان و دوودڵی خۆی بنیاتنابێت ، وه وێنای ڕاسته‌قینه‌ی خۆی له پشت وه‌همێکی ئایدیۆلۆژیه‌وه شاردبێته‌وه. پێم باشه ئاماژه‌ی دوو نموونه له به‌رجه‌سته‌کردنی حیزبی سۆشیالیستی بده‌م چ له فیکر و چ له خودی ئه‌ندامانیدا. پێش کۆنگره‌ی حه‌فتاو پێنجه‌مینی پارتی سۆشیالیستی فه‌ره‌نسا ، یه‌کێک له سه‌رکرده گه‌نجه‌کانی ئه‌و حیزبه که هه‌ستی به تا ڕاده‌یه‌ک له ڕێلادانی پارتی سۆشیالست کرد له پره‌نسیپه سه‌ره‌کیه‌کانی و مه‌ترسی وه‌رگرتنی ڕابه‌ری ئه‌و حیزبه له لایه‌ن سه‌رکرده‌یه‌کی ده‌وڵه‌مه‌نده‌وه، زه‌نگێکی ترسناکی لێداو هاواری کرد ( هه‌ڤاڵینه هه‌رگیز ناکرێت حیزبێکی سۆشیالدیموکرات له لایه‌ن بیزنزمانه‌کانه‌وه پیاده بکرێت) ئه‌م زه‌نگه ترسناکه به‌س بوو بۆ گه‌ڕانه‌وه‌ی پارتی سۆشیالیستی فه‌ره‌نسی به پابه‌ند بوون به پره‌نسیپه‌کانی ئه‌نته‌رناسیۆنال سۆشیالیسته‌وه. نموونه‌ی دووه‌م په‌یوه‌سته به‌وه‌ی که سۆشیال دیموکرات بوون له‌گه‌ڵ ئه‌وه‌دا مۆدێلێکه بۆ ژیان ، له هه‌مان کاتیشدا په‌یڕه‌و کردنی پره‌نسیپ و ئاکار و هه‌ڵسوکه‌وتی سۆشیالیستانه‌یه له لایه‌ن هه‌ڵگرانی ئه‌و بیرو باوه‌ڕه‌وه، بۆیه کاتێک فرانسوا هۆلاندی رابه‌ری سۆشیالیسته‌کانی فه‌ره‌نسا له هه‌ڵبژاردنه‌کانی 2012 به سه‌رۆکی فه‌ره‌نسا هه‌ڵبژێردرا، له یه‌که‌م ڕۆژی ده‌ستبه‌کاربوونیدا په‌یمانێکی شه‌ره‌فی چه‌ند بڕگه‌یی به وه‌زیره‌کانی حکومه‌ته‌که‌ی ئیمزا کرد که نابێت پۆستی ده‌سه‌ڵاتیان به‌کاربهێنن بۆ به‌رژه‌وه‌ندی خۆیان و که‌سوکاریان، بۆ ده‌وڵه‌مه‌ند بوون و کاسبی کردن، له‌وه‌ش زیاتر بڕگه‌یه‌کی په‌یمانه‌که بریتیه له‌وه‌ی که ئه‌وان ئه‌بێت خه‌ڵکی ساده بن و نابێت جلوبه‌رگی گرانبه‌هاو مارکه ناسراوه‌کان بپۆشن و یان گه‌شت و گوزاری خه‌ون ئاساو (های لایڤ) بکه‌ن ، فرانسوا هۆلاند مه‌به‌ستی بوو به وه‌زیره‌کانی خۆی بلێت که سۆشیالسیزم بوون مانای به ساده‌یی ژیان و هه‌وڵدانه بۆ باشترکردنی ژیانی ئه‌وانی دی . ئایا جه‌ماوه‌ره‌که‌ی ی ن ک له به‌ر ئه‌وه سزای ڕابه‌رانی حیزبێکیان دا که پێش ئه‌وه‌ی ژیان و گوزه‌رانی خه‌ڵکی چاک بکه‌ن بیریان له باشکردنی ژیانی خۆیان کرده‌وه ، پێش ئه‌وه‌ی وێنای سۆشیالیست بوو به‌ده‌ره‌وه‌ی خۆیان نیشان بده‌ن ، ئه‌و وێنه‌یه ساده یه‌یان له مێژووی پڕ سه‌روه‌ری و ساده‌یی و خه‌بات و قوربانیه‌کانی خۆیاندا سڕیه‌وه.\nبه‌هه‌ر حاڵ ی ن ک خواستی سۆشیال دیموکراسی هه‌ڵبژاردووه ، که بیروباوه‌ڕێکه هه‌میشه له نوێبوونه‌وه‌و خۆگونجاندندایه له گه‌ڵ ڕه‌وتی کۆمه‌ڵگه‌ی مرۆڤایه‌تیدا. چونکه هیوایه بۆ داهاتوو، هه‌وڵێکه بۆ چاککردنه‌وه‌ی هه‌ڵه‌کان له‌و شوێنانه‌ی ڕوویاندواه‌و بوونه‌ته هۆی شکست ، تا ئه‌و هیوایه‌ش هه‌بێت ، مه‌ترسی له ئایینده یه‌کی گه‌ش نییه. ئه‌شێت پێداچوونه‌وه و خوێندنه‌وه‌ی سۆشیال دیموکرات بوونی ی ن ک و شکستی له‌م هه‌ڵبژاردنه‌دا بکرێته یه‌کێک له خاڵه‌کانی هه‌ڵسانه‌وه‌ی وه‌کو حیزبێکی چۆنایه‌تی و جیاواز له‌وانی دی . وه ده‌کرێت بگه‌ڕێینه‌وه بۆ ئه‌و پره‌نسیپه ساده‌یه‌ی که سیاسه‌ت قوربانی دان و خزمه‌تکردنی ئه‌وانی دیه نه‌ک خود، ئه‌شێت ئه‌مه بکرێته وانه‌یه‌کی هه‌ڵسانه‌و؟ \nPrevious موزیك و پانتایی جەستەی ئەکتەر\nNext مه‌ڕوسیا چوڕای له‌قوربانیه‌كی مێژوو بۆ مه‌جازیه‌تی زینده‌به‌چاڵكردن